Uvaženi zastupnici, uvaženi gosti otvaram 30.-tu sjednicu Zastupničkog doma Parlamentarne skupštine Bosne i Hercegovine. Pored zastupnika na sjednicu su pozvani predsjedatelj i članovi Predsjedništva Bosne i Hercegovine, pozdravljam ih, predsjedatelj i članovi Vijeća ministara Bosne i Hercegovine i njih bi pozdravio, ali nema ih, predstavnici OHR-a, OSSE-a, EU i svi ostali. Konstatiram da je sjednici nadzočno 30 zastupnika i da možemo raditi i odlučivati. Znači sjednica ima kvorum. Još jednom pozdravljam sve nazočne zastupnike i goste. Takođe pozdravljam predstavnike sredstava javnog informiranja. Vi ste gospodo zastupnici u pozivu za sjednicu dobili prijedlog dnevnog reda. Ja mislim da ga ne treba čitati. Ja sam dužan objasniti da sam sjednicu sazvao sukladno Poslovniku o radu Zastupničkog doma i sukladno ovlastima predsjedavajućeg kada može sazvati sjednicu i prije roka. Vi znate da je Bosna i Hercegovina kao zemlja koja teži određenim evropskim integracijama i nekim drugim odgovorna da poštuje određene stavove. Samim tim znači da ima određene zakone koji su bitni da bi mogla pristupiti tim određenim integracijama i uopće da bi mogla aplicirati oko pristupanja tim organizacijama. Prema tome prema nama se postavljaju određeni uvjeti koje mi trebamo ispuniti. Također u ovom današnjem dnevnom redu vidjećete da ima zakona koji su vrlo bitni za građane Bosne i Hercegovine i za privredne subjekte u Bosni i Hercegovini općenito. Prema tome zato imate ovakav dnevni red. Također za dnevni red ja dodajem još dva zahtjeva, zahtjev da se Zakon o tužiteljstvu Bosne i Hercegovine razmatra po članu 105. i zahtjev za razmatranje Zakona o registraciji pravnih osoba osnovanih od institucija Bosne i Hercegovine. Ovo su i zakoni koje traži i Kancelarija OHR-a. Znači vrlo bitni da omogućimo privrednim subjektima da se ogu registrirati u skladu sa tim zakonima. Napominjem da ovdje u ovim zakonima nema nikakvih da kažem drugih problema. Ovi su zakoni, zato se predlažu po 105. Napominjem da su ovi zakoni usvojeni i u Domu naroda na prošloj sjednici. Ja mislim da je primjereno bilo da mi ne postupamo po zahtjevima Doma naroda da ipak mi budemo predlagatelji zakona koje mi usvajamo. Znači da ja ne bi čitao sada dnevni red, znači radi se o 12. točaka koje ste dobili i ova dva nova Zakon o tužiteljstvu BiH i Zakon o registraciji pravnih osoba. 2 Otvaram rasprava o dnevnom redu. Ko se javlja za riječ? Ako se niko ne javlja ja zaključujem raspravu i predlažem da se izjasnimo o kompletnom dnevnom redu uz ove dvije dopune. Ko je za? Jel tako Branka, može zajedno sve. Hvala. Ima li protiv? Nema Suzdržanih? Nema Od 32 koja su prisutna 31 za, bez glasova protiv, bez glasova suzdržanih. Znači nemamo ni potrebe entitetsko izjašnjavanje. Znači od 32, 32 za. Dobro. Zahvaljujem. Znači ja sam dužan radi zapisnika i stenograma da pročitam kompletan dnevni red. 1. Zastupnička pitanja i odgovori, 2. Izvješće Komisije Kolegija o nastojanju za postizanje suglasnosti o zahtjevu Vijeća ministara Bosne i Hercegovine za razmatranje Prijedloga zakona o osnovama Javnog RTV sistema i o Javnom RTS Bosne i Hercegovine po hitnom postupku, znači članak 105., 3. Izvješće Komisije Kolegija o nastojanju za postizanje suglasnosti o zahtjevu Vijeća ministara za razmatranje Prijedloga zakona o Visokom sudskom i tužiteljskom savjetu BiH po hitnom postupku, član 105., 4. Izvješće Komisije Kolegija o nastojanju za postizanje suglasnosti o Prijedlogu zakona o zrakoplovstvu Bosne i Hercegovine, 5. Izvješće Komisije Kolegija o nastojanju za postizanje suglasnosti o zahtjevu Vijeća ministara za razmatranje Prijedloga zakona o izmjenama i dopunama Zakona o carinskoj tarifi BiH sa carinskom tarifom, po hitnom postupku član 105. Poslovnika, 6. Prijedlog zakona o veterinarstvu u Bosni i Hercegovini, to je drugo čitanje, 7. Prijedlog zakona o izmjenama i dopunama Zakona o Centralnoj banci Bosne i Hercegovine, drugo čitanje, 8. Prijedlog zakona o ravnopravnosti i jednakosti polova u Bosni i Hercegovini, drugo čitanje, 9. Prijedlog zakona o odličjima Bosne i Hercegovine, drugo čitanje, 10. Prijedlog zakona o Agenciji za rad i zapošljavanje Bosne i Hercegovine, prvo čitanje, 11. Prijedlog zakona o upotrebi i zaštiti naziva Bosne i Hercegovine, prvo čitanje, 12. Prijedlog zakona o izmjenama Zakona o industrijskom vlasništvu u Bosni i Hercegovini, prvo čitanje, 13. Zahtjev za razmatranje Prijedloga zakona o tužiteljstvu Bosne i Hercegovine, po hitnom postupku, član 105., 14. zahtjev za razmatranje Prijedloga zakona o registraciji pravnih osoba osnovanih od institucija vlasti Bosne i Hercegovine, po hitnom potupku, član 105. Poslovnika. Znači to je dnevni red. Ja mislim d su svi dobili ovaj novi, ako nisu evo podjelićemo da imate svi zajedno. Znači možemo preći na prvu točku dnevnog reda 3 Ad.1. Zastupnička pitanja i odgovori Od prošle do današnje sjednice Doma odgovore na zastupnička pitanja dobili su sljedeći uvaženi zastupnici gospoda: Branislav Lolić, Franjo Majdandžić, Sead Buturović. Takođe od Vijeća ministara dobili smo obavijest da je zastupničko pitanje uvažene zastupnice gospođe Branislave Ferzanović koji se odnosi na tiskanje glasačkih listića upućeno Izbornom povjerenstvu Bosne i Hercegovine. Da li ko želi postaviti zastupničko pitanje? Riječ ima uvaženi zastupnik zastupnik gospodin Zdenko Vukić. Ima li još ko?
Dame i gospodo, prvo bih iskazao jedno nezadovoljstvo što prošli put nisam dobio priliku da ovo pitanje postavim Visokom predstavniku. Mislim da u načinu kako se izlazilo i postavljalo pitanja trebalo biti malo više reda i to zamjeram u koliko na Kolegiju nije bilo dogovora. Moje pitanje je bilo upućeno njemu i ono je glasilo – Kako možemo očekivati donošenje zakona, kada možemo čekivati donošenje zakona o restituciji, odnosno što se može učiniti na ubrzanju ovog procesa? Podsjećam da proces privatizacije da bi bio uspješan, da je ovo bio nužan preduvjet i '97. Ako se zalažemo za vladavinu prava da li mi možemo tolerirati da je pravo korisnika jače od prava vlasnika. Također u praksi ne postojanje ovog zakona na različite načine se prejudiciraju mogućua rješenja onih koji misle da su vlasnici, moram tako nažalost reći još uvijek u ovom trenutku. Navešću jedan konkretan primjer i konkretan politički problem u Općini Travnik gdje je u određenom trenutku određana struktura donjela odluku kojom se objekti islamske vjerske zajednice vraćaju njoj na korištenje, ne znam točno sad kako glasi. Dok recimo imamo konkretan slučaj katoličkog škoslkog centra ili da kažem imovine katoličke crkve u Travniku gdje na posljednjoj sjednici općinskog vijeća nije bilo moguće, odnosno nije donesena nikakva odluka iz jednog razloga što jedna skupina koja je dogovarala je smatrala da još uvijek nije sve precizirano, a recimo konkretno predstavnici struktura koje su danas na vlasti na ovoj razini su smatrali da ne mogu donjeti, jer nema zakona.A ja koliko vidim apsolutno se ne vode aktivnosti koje bi bile na tragu donošenja tog zakona. Ja ukazujem da se radi o vrlo bitnom i značajnom problemu i da šutnja koja je ove dvije godine, ipak kada je u pitanju ovaj zakon prisutna da nije dobar znak za one za koje, za nas ili za one koji govore da se zalažu za vladavinu prava. Hvala.
Zahvaljujem uvaženom zastupniku gospodinu Vukiću. Riječ ima uvaženi zastupnik gospodin Brka, a neka se pripremi uvaženi zastupnik gospodin Sead Buturović. 4
Uvaženo predsjedništvo, uvaženi članovi Predsjedništva, uvažene kolege, zamoljen sam od jednog prijatelja, inače odbornika Skupštine opštine u Trebinju da postavim sljedeće pitanje - Članom 5. tačka 5. Aneksa VIII Dejtonskog sporazuma, Sporazuma o Komisiji za čuvanje nacionalnih spomenika određeno je da će entitet na čijoj se teritoriji nalazi dobro koje Komisija proglasi nacionalnim spomenikom preduzeti sve pravne, naučne, tehničke, administrativne i finansijske mjere potrebne radi zaštite, konzerviranja, prezentacije i rehabilitacije tog dobra, te da će se uzdržati od preduzimanja mjera koje mogu oštetiti to dobro i imovinu. Istovjetne obaveze entitetske vlasti imaju i prema Zakonu o sprovođenju odluke Komisije za zaštitu nacionalnih spomenika ''Službeni glasnik RS'' broj 9 od 25.2.2002 godine. Begova kuća u Trebinju bila je do rata etnografski muzej uz koju su se nalazi objekti sa ugostiteljsko turističkim sadržajima. Komisija za nacionalne spomenike proglasila je ovaj objekat nacionalnim spomenikom. Zapaljena je i potpuno srušena krajem 1992. godine. Na njenom lokalitetu otpočela je izgradnja navodno sportskih objekata košarkaških terena. Prema nezvaničnim saznanjima investitor je poznati košarkaš Dejan Bodiroga. - Da li je izdata dozvola za gradnju na lokalitetu Begove kuće u Trebinju? - Ako nije izdata zašto nadležni organi ili inspekcije nisu spriječili nezakonitu gradnju? Pošto ovaj protiv zakoniti čin predstavlja vrlo smišljenu provokaciju sa političkom pozadinom usmjerenom protiv pomirenja i povratka izbjeglica i raseljenih osoba – Koje će konkretne mjere preduzeti Predsjedništvo Bosne i Hercegovine i Komisija za zaštitu nacionalnih spomenika koju je ono osnovalo protiv odgovornih institucija i pojedinaca i - Šta će poduzeti Ministarsko vijeće po ovom pitanju da se ispoštuje zakon i Ustav ove države? Hvala.
Zahvaljujem uvaženom zastupniku gospodinu Brki. Riječ ima uvaženi zastupnik gospodin Sead Buturović, a neka se pripremi uvaženi zastupnik gospodin Lolić.
Uvaženi članovi Kolegija, član Predsjedništva, gospoda iz Vijeća ministara, koleginice i kolege poslanici, predstavnici međunarodne zajednice i sredstava informiranja. Ja imam dvije stvari, jedno pitanje i jedan prijedlog. Uvijek sam, često sam govorio o zdravstvenim problemima, malo ću sad zaći u sferu socijalnih problema. 5 Pitanje za Vijeće ministara – Šta Vijeće ministara, odnosno resorna ministarstva namjeravaju učiniti da riješe pitanje opstanka i funkcioniranja zavoda za zbrinjavanje mentalno invalidnih lica Fojnica, Pazarić, Baković Drin Hum itd.? Ilustriraću primjerom. Zavod za zaštitu djece i omladine Pazarić osnovan 1949. godine odlukom Skupštine SR BiH čija je osnovna djelatnost da zbrinjava umjerene, teže i teško mentalno retardiranu djecu, omladinu oba spola i svih uzrasta, da pruža stručni tretman po planu psihičkog i fizičkog unapređenja, preko svih profila stručnjaka i stručnog tima kao cjeline, da osposobljava djecu i omladinu za rad koja su na smještaju u skladu sa njihovim psihičkim i fizičkim sposobnostima, da pruža szdravstvenu zaštitu i drugu njegu. Trenutno se na smještaju u ovoj ustanovi nalazi 265 stičenika sa područja Federacije, 80 štičenika sa područja Republike Srpske, 7 štičenika iz Republike Hrvatske, 7 štičenika iz Jugoslavije, 2 štičenika iz Republike Slovenije i 4 štičenika bez porijekla. Nastajanjem države Bosne i Hercegovine dolazi do apsurdne i smješne situacije. Niko ne želi da preuzme ulogu osnivača, niti država, niti Federacija, niti Kanton Sarajevo. Iz tog razloga nije riješen pravni status zavoda, nije izvršeno usklađivanje sa Zakonom o javnim ustanovama, nije došlo do imenovanja upravljačke strukture donošenja normativnih akata, imenovanja rukovodstva što je prouzrokovalo izuzetno tešku materijalnu situaciju. Neriješeno pitanje finansiranja i izdržavanja štičenika u prvom redu iz Republike Srpske, kao i iz drugih država koje su nastale raspadom bivše SFRJ, a prisutni su i problemi sa naplatom štičenika iz...(izuzetih ili izuzetnih) dijelova prostora Federacije. Sve je dovelo do stvaranja duga prema zavodu koji za period 93-2001. iznosi oko milion i sto hiljada KM. Ovakvu situaciju, ako se u dogledno vrijeme ne riješi dovodi u pitanje rad i opstanak Zavoda što bi izazvalo nesagledive posljedice kako za njegove štičenike, tako i za širu zajednicu. Tražim od Vijeća ministara da ovaj problem ozbiljno razmotri zajedno sa entitetskim vladama, kao i sa susjednim državama i da ga što hitnije riješimo. Dostaviću materijale u prilogu. To je poslaničko pitanje. Jedan prijedlog. Imajući u vidu značaj ovoga doma kao izuzetnu važnost u radu svih zakonodavnih tijela na svim nivoima, predlažem da ovaj dom usvoji kodeks ponašanja članova Parlamenta na zvaničnim sjednicama. Model je napravljen po uzorku kakav smo mi imali priliku da vidimo u velškom parlamentu. Ja ću ga priložiti. Već sam ga dao u arhivu, pa bi zamolio Kolegij da ovaj dom usvoji taj kodekst ponašanja i još nešto da ga distrbuira i ostalim zakonodavnim tijelima na svim nivoima. Ja ću ovo dostaviti kao primjerak i biće podjeljen preko pisarnice. Toliko. Ne bi da ga čitam, mislim da nema potrebe. Biće dobijen u pismenoj formi. Slažete se tako, je li predsjedavajući.
Slažem se.
Odlično. Dobro. Hvala lijepo. 6
Posebno to što je otišao u arhivu. Zahvaljujem. Riječ ima uvaženi zastupnik gospodin Lolić, a neka se pripremi uvaženi zastupnik gospodin Malkić.
Poštovane kolegice i kolege u posljednje vrijeme je evidentno da se na gotovo svim graničnim prelazima Bosne i Hercegovine stvaraju ogromne gužve i da se satima čeka na ulazak, posebno na ulazak iz zemlje, što je posebno primjetno u zadnje vrijeme nakon preusmjeravanja saobraćaja iz Turske preko auto puta Đevđelija gore Ljubljana. S druge strane na banjalučkom aerodromu su zaista neshvatljive gužve pri dolasku aviona iz Beogradu u malom prostoru, vrlo neuslovnom i to zaista već postaje prvo nehumano gledati, a drugo neshvatljivo da jedna zemlja i njena granična služba nije u stanju da uradi nešto da to razrješi. Zato tražim od Savjeta ministara i svih nadležnih da nam kažu kako misle razrješiti ovaj problem. Po meni rješenje je vjerovatno u povećanju broja operativaca na tim šalterima i mislim da je to nešto što moramo uraditi, jer se ostavlja vrlo loša slika o našoj zemlji. Dalje tražim da se postavi pitanje odgovornosti za povlačenje pripadnika Državne granične službe sa državne granice kod Kostajnice. DGS mora čuvati granicu ove zemlje i ne postoji taj ko može narediti, makar bio i s vana i iz međunarodne zajednice pripadnicima granične službe da se povuku sa svoje granice. Ja ne znam ko je odgovoran, ali tražim da se to pitanje razjasni i da dobijem odgovor. I na kraju Savjet ministara zbog značaj problema o kome se ovih dana najviše priča, to je pitanje stanja kod Kostajnice da nam da jednu izjavu možda već danas.
Zahvaljujem uvaženom zastupniku gospodinu Loliću. Riječ ima uvaženi zastupnik gospodin Malkić. Da li neko još želi da postavi pitanje?
Gospodo predsjedavajući, kolege poslanici, uvaženi gosti, ja imam tri pitanja za Vijeće ministara i od ta tri pitanja dva se, dva sam već prije postavljao, odnosno obnavljam ih. 1. Želio bi informaciju kako sebi, tako i ovome domu o toku realizacije Projekta CIPS. Imajući u vidu silna pisanja štampe i aferama vezanim za ovaj projekat. 2. Takođe pitanje koje sam prije postavljao, a odnosi se na, želio bi informaciju o kršenju, odnosno zloupotrebi Odluke Visokog predstavnika o raspolaganju društvenim državnim zemljištem, a koje se koristi u svrhe individualne i kolektivne stambene izgradnje. 7 3. Također pitanje koje sam postavljao i ranije. Želio bi informaciju o radu Regulatorne agencije za komunikacije, odnosno CRA i dodjeli licence za trećeg operatera ...odnosno mobilne telefonije. 4. Je pitanje vezano za nedavni posjet ministra vanjskih poslova BiH SAD-u i Press koji je poslije toga održan – informaciju koja otprilike, pitanje koje otprilike glasi – Šta je rekao, odnosno kako je poručio predsjednik SAD ko treba da pobjedi u Bosni i Hercegovini na predstojećim izborima. Hvala.
Zahvaljujem uvaženom zastupniku gospodinu Malkiću. Evo mi ćemo sad podjeliti ovaj izvještaj koji je naša komisija za budžet i finansije, povodom dopisa predsjedavajućeg Predsjeništva BiH imala. Znači tu daje se mišljenje u vezi pitanja specijalne revizije za Projekat CIPS. Znači to nije odgovor na to, ali evo. Riječ ima uvaženi zastupnik gospodin Boro Bjelobrk, a neka se pripremi uvaženi zastupnik gospodin Begović.
Ja bih malo o letenju. Čovjek u letenju može biti pretenciozan kao recimo ...pa da napravi veliku spravu i odmakne ovoliko od vode. Može biti žrtvenik kao Franjo Kluz. Čovjek imao sjajnu ideju životnu i poginuo je za nju. Dakle, ja još uvijek nisam na formi pitanja, jer po mom sudu to su sve stvari oko letenja objašnjene, bar je Erika Jong recimo sjajno objasnika Strah od letenja. Ali definitivno i poslije svih tih da kažem mojih literaturnih prozivki ne znam o čemu se radi kada je u pitanju Predsjedništvo Parlamentarne skupštine ovog predstavničkog doma. Ja ću vjerovatno se deklarisati da sam idiot u Bosni i Hercegovini, jer i pored mog živog Predsjedništva od 19. maja prošle godine - insistiram da mi obezbjede odgovore na pitanja povodom događaja u Banja Luci i Trebinju; - insistiram da mi obezbjede odgovore oko posjete Moskvi; - insistiram da mi obezbjede odgovore na pitanje od kog djevojke i momka Bosanca i Hercegovca čija diploma može biti nostificirana u Evropi; - insistiram da mi se predstave ugovori o kupoprodajama oružja od '97. godine; - insistiram da mi se daju mjere i garancije za slobodne kretanje građana Srbije i Crne Gore povodom događaja na komemoraciji u Srebrenici; I imam, dakle ja mogu ovako do besvjesti konstatovati i upisaću se ja u tu ligu kako kome paše. Izuzetno cjenim neke institucije Bosne i Hercegovine kao što je recimo Zavod za statistiku, ali znam da garant vas trojica ne primate platu za tu varijantu. Javno vas molim da danas kažete šta su stvarni razlozi da vi godinu dana niste u stanju omogućiti mi elementarne odgovore o dešavanjima u zemlji u kojoj živim. Inače od sutra imate moju javnu polemiku sa vama dok ste živi. Hvala lijepo. 8
Zahvaljujem uvaženom zastupniku gospodinu Boru Bjelobrku. Najlakše ti je nas.
Ja biram koga mi je najlakše, ali vi ste nešto javno dužni
Poštovano predsjedništvo, cijenjeni članovi Predsjedništva BiH, kolege poslanici, dame i gospodo, imam tri pitanja koja upućujem Ministarskom vijeću, odnosno Savjetu ministara BiH. 1. Pitanje odnosi se na kada će i hoće li Ministarsko vijeće predložiti zakon kojim se u skladu sa Ustavom BiH i evropskim konvencijama regulišu pitanja naziva gradova i naseljenih mjesta? Ovo sam pitanje svojevremno postavio i djelimično sam dobio odgovor s kojim naravno nisam bio potpuno zadovoljan. Znate i sami svjedoci smo da se prave određena, dešavaju se određena iritiranja. Da li je baš nadležni, da li su entiteti nadležni ili kantoni ili opštine da određuju nazive, mjenjaju nazive, postojeće nazive gradova i naseljenih mjesta, ili to treba zakonom regulisati. Ja smatram da to treba zakonom regulisati i to na nivou države, jer Bosna i Hercegovina je nosilac suvereniteta na cijeloj teritoriji svoje države. 2. Pitanje odnosi se na sljedeće. Da li država Bosna i Hercegovina ima pravo na supstituciju nadležnosti u uslovima postojanja entiteta i u uslovima postojanja i djelovanja Dejtonskog sporazuma? Naime, radi se o sljedećem. Često vidimo, svjedoci smo da nam da postoje određene kočnice jer treba pitati entitete i tražiti saglasnost, mnoge saglasnosti, a sa stanovišta teorije države i prava, država uvijek ima pravo na supstituciju nadležni. Dakle ima pravo da preuzme nadležnost ili da određuje kada su u pitanju interesi zemlje, suverenitet i slično. Vezano za to postavljam pitanje također Ministarskom vijeću da dá odgovor s obzirom na dejtonske papire, propise koji ponekada predstavjaju, htjeli ne htjeli i kočnicu u daljem procesu i dinamici razvoja naše zemlje sa bilo kog stanovišta. 3. Pitanje odnosi se na sljedeće. Po kom se pravnom osnovu osporava regulisanje izdavanja izdvajanja budžetskih sredstava na nivou države koja trebaju da služe u realizaciji odnosa vezano za tužbu BiH protiv Jugoslavije? Budžet je pravno politički dokument, prije svega pravni akt države koji država donosi i ona ima pravo da u budžetu predviđa određena sredstva za pokriće, jer je u pitanju opet interes zemlje u cijelosti i interes svih građana. Zadovoljavaju se interesi svih građana. Onaj ko je zaista građanin Bosne i Hercegovine koji se osjeća kao takav, onda neće imati nadam se protiv toga da se sredstva u budžetu iz rezerve budžetske rezerve predvide za finansiranje tužbe Bosne i Hercegovine protiv Jugoslavije. Tu moramo okončati taj slučaj. Moramo okončati bez obzira kako će to Međunarodni sud odlučiti. Hoće li odlučiti ovako ili onako to je irelevantno. Ali je relevantno da moramo 9 postupak i predvidjeti sredstva u budžetu, a ne tražiti prosjačenje da ne znam neko daje donacije i slično. Toliko. Hvala vam lijepo.
Zahvaljujem uvaženom zastupniku gospodinu Begoviću. Riječ ima uvaženi zastupnik gospodin Senad Šarganović, a neka se pripremi uvaženi zastupnik gospodin Baković. Da li još neko planira postaviti pitanje, a ne dobiti odgovor?
Gospodine člane Predsjedništva, gospodo predsjedavajući Zastupničkog doma, gospodo ministri Vijeća ministara, dame i gospodo, zastupnici, prvo pitanje 1. Zašto proizvođaći meda, pčelari iz BiH ne mogu izvoziti med u zemlje EU? Koji institut na nivou BiH može ovjeriti ispravnost proizvoda, odnosno meda iz BiH, made in BiH, jer med iz BiH svakako spada u red zdrave hrane i mogu se postići kvalitetne cijene na evropskom tržištu? 2. Da li je DGS-u izdato uputstvo o bržem prolazu inostranih gostiju i turista koji idu u tranzitu kroz Bosnu i Hercegovinu prema moru? 3. U kojoj fazi je modernizacija i obnova Unske pruge obzirom da su sredstva od japanske Vlade odobrena za taj projekat?
Zahvaljujem uvaženom zastupniku gospodinu Šarganoviću. Riječ ima uvaženi zastupnik gospodin Baković.
Dame i gospodo, poštovani predsjedavajući mada još otprije u meni je živjela misao da pokrenem ovo pitanje, međutim danas neki uvaženi zastupnici djelimično su nešto rekli o tome, ali ustvari oni su me potaknuli i dali su mi jednu djelatnu inicijativu da ovaj svoj stav iznesem. Radi se o tome da bi se trebalo na razini Bosne i Hercegovine podrazumjevam oba entiteta i to u cjelini i u radikalnom smislu da se izvrši tzv. dekonfiskacija, denacionalizacija i dekontribucija oduzetih sredstava imovine od '45. godine pa na ovamo, a uglavnom nakon drugog svjetskog rata. Vi mnogi znate, inače ste mogli i čitati da je otimanje tzv. nacionalizacija, konfiskacija itd. da više ne koji kakav način, bilo je to uz prisustvo batina, pa djelimično i krvi itd. ali je sada spominjati to, to je već stvar povijesti. Međutim, bez obzira koja politička opcija u Bosni i Hercegovini na vlasti, koja je politička doktrina dominantna u ime prava, morala i pozitivnih političkih civilizacijskih vjekova, u šta mi već ulazimo, ovako ili onako, bio bi red da se donese zakon da se izvrši denacionalizacija ...konfiskacija. 10 Ja sa ovog mjesta upućujem zahtjev Ministarskom savjetu Bosne i Hercegovine da napravi zakonski prijedlog i da ga u tom smislu uputi Parlamentu BiH na usvajanje da bi se ta stvar riješila. Ovdje je se čula diskusija opravdana, no međutim nedostatna i neefikasna i mislim čak da takve diskusije u krajnjem smislu i ne vode za pozitivna rješavanja tih problema. A to su te da se čuje i vidi da svaka stranka i svaka nacionalna grupacija u tom smislu i kada tretira tu problematiku zastupa svoj neki hajde da kažem nacionalni ili vjerski interes. To je donekle normalno, ali nije to svrsishodno i nije to efikasno. Na razini države Bosne i Hercegovine ta problematika treba da se riješi i da obuhvati sve pogođene strane, stranke, osobe, pravna ili fizička lica i to dosljedno. Nenormalno je da se rješava pitanja npr. sad ovdje jednog muslimanskog objekta, a da se ne rješava pitanje nekog katoličkog pitanja tamo. I bilo bi uputno, bilo bi pametno da se donese jedan zakon koji će rješavati to u globalnom smislu. Toliko. Hvala.
Zahvaljujem uvaženom zastupniku gospodinu Bakoviću.Riječ ima uvaženi zastupnik gospodin Sead Avdić. Dame i gospodo poslanici, poštovani članovi Predsjedništva, Vijeća ministara, dragi gosti ja želim samo da apostrofiram na ono što je do kraja zaokupilo bosansko hercegovačku javnost, a tiče se izjave premijera Srbije gospodine Đinđića na oficijelnom skupu predsjednika vlada u Strazburu, u Strazburgu, a to je - Balkan opterećuju dva protektorata Bosna i Hercegovina i Kosovo čiji državno pravni status definitivno još nije riješen. Koliko je autentična ova izjava, koliko je tačna bilo bi dobro da u najmanju ruku Vijeće ministara razmotri ovu izjavu i zauzme svoj oficijelan stav, s ozbirom na izjave i saopćenja Predsjedništva BiH, a izjavi Predsjedništva BiH sasvim je suprotna izjava predsjedavajućeg Vijeća ministara. U tom kontekstu plegiram i predlađem da Vijeće ministara na bazi autentične izjave gospodina Đinđića iz Strazburga objektivno sagleda stanje izjave i u tom kontekstu poduzme mjere i jednostavno zauzme svoj stav. Nije dovoljno stav predsjedavajućeg Vijeća ministara shodno odluci, odnosno stavu Predsjedništa Bosne i Hercegovine. Radi se o državno pravnom strojstvu, međunarodno pravnom subjektivitetu, teritorijalnom integritetu koji je nedavno potvrđen u Sarajevu na skupu jednostavno najodgovornijih ljudi jel tako SRJ, odnosno Sbije i Crne Gore i Republike Hrvatske i Bosne i Hercegovine. Hvala vam.
Uvaženo predsjedništvo, poštovani člane Predsjedništva, cijenjena gospodo i dame, zastupnici i poslanici sasvim prirodno da se, nemam namjeru odgovarati na sva pitanja. Ona će biti dostavljena u odgovarajućoj formi, ja mislim da nije loše da se neke teme koje praktično besmisleno će biti da se odgovori za 15 dana, pa bar da budemo informisani, jer ova pitanja se ne postavljaju zato da bi bila postavljena pitanja, nego da bi se neke dileme eventualno otklonile prije nego one dalje eskalijaru u inepotrebnom pravcu. Imajući u vidu činjenicu da je ipak je još samo 66 dana do proglašavanja pobjednika na novim izborima sasvim je logično da puno pitanja se danas postavljaju i mogu ako se ne postavljaju s tom namjerom mogu na kraju biti zloupotrebljena u predizborne svhre što nije pretpostavljam cilje nikome od nas. Samo želim da vas obavjestim Vijeće ministara je u zasjedanju, mi smo samo izašli zbog toga što imamo vrlo obiman dnevni red. Želim samo da vas izvjestim da je Vijeće ministara na današnjoj sjednici povodom pitanja vezano, gospodine Ljubiću vezano za štampanje listića za izbore, glasačkih listića. Želio bi da vas ovom prilikom izvjestim pošto ste to napomenuli kao pitanje koje je prošli put postavljeno da ne bi gubili vrijeme, jer može do sljedećeg zasjedanja biti kasno, želim da vas izvjestima da je Vijeće ministara jutros razmatralo obrazloženje Izborne komisije, jer smo mi tražili invformaciju od Izborne komisije vezano za štampanje izbornih listića i na današnjoj sjednici smo razmatrali obrazloženje ove izborne komisije o odabiru najpovoljnije ponude za štampanje glasačkih listića. Prvo smo konstatovali da u skladu sa Ustavom i zakonom Vijeće ministara nema nikakvih nadležnosti u postupku odabira najpovoljnijeg ponuđača za štampanje glasačkih listića za predstojeće izbore koje je provela Izborna komisija u čijoj je to nadležnosti. Međutim zbog objektivno nezaokruženog pravnog okvira u kojem živimo mi nismo smatrali za dovoljnim da samo konstatujemo da to nema veze s nama, nego smo pokušali da vidimo kako u ovoj situaciji se može to pitanje prevazići na najbolji mogući način i dali smo nekoliko sugestija. 12 Vijeće ministara je naime nakon što smo dobili informaciju koju pretpostavljam da je i vama dostavljena, jer ako sam ja dobro, koliko sam vidio na propratnom aktu to je dostaljeno i Parlamentarnoj skupštini i Predsjedništvu i OHR-u i drugim institucijama, dakle u toj informaciji Vijeće ministara je konstatovalo da je ponuđeno obrazloženje izborne komisije praktično otvorilo neka nova pitanja, koja bojim se da još mogu zakomplikovati stvar, a možda pravim odgovorom mogu da ustvari sve postave na svoje mjesto. Iz tih razloga mi smo se opredjelili da tražimo i evo koristim ovu priliku da to obavjestim Parlamentarnu skupštinu, prvo od Predsjedništva Bosne i Hercegovine, zatim od nadležnih tijela Parlamentarne skupštine, dakle od vaših nadležnih tijela. I mislim da bi dobro bilo, predlažem da se Kolegij sastane poslije ovoga da vam se dostavi ta informacija ukoliko je niste dobili, da vas informišemo o stavovima Vijeća ministara i da nadležna parlamentarna tijela preuzmu svoj dio odgovornosti iz jednog jednostavnog razloga što Vijeće ministara nema nikakvu ustavnu ni zakonsku, ponavljam osnovu da bude neka vrsta nalogodavca Izbornoj komisiji. Izborna komisija je trebala biti postavljena od ovog doma. Nažalost pošto to nije urađeno Visoki predstavnik je učinio to i upravo je to razlog zašto mi tražimo takođe da se i Visoki predstavnik hitno izjasni o ovome i da cjelokupni postupak odabira na najpovoljnije ponude za štampanje glasačkih listića bude ocjenjen i sa te strane uvažavajući, prije svega činjenicu da se ne smiju činiti ništa što će ugroziti izbor, pripremu za izbore koji se održavaju 5. oktobra. Ali molim vas gospodine predsjedavajući da na neki način Ministarsko vijeće sa sebe skine moguću odgovornost, jer mi u ovom čitavom procesu nemamo nikakvu ulogu, nikakvu funkciju, ali zbog nekih uvriježenih načelnih razmišljanja nama se to postavlja pitanja i mi smo dužni da skrenemo pažnju na to šta treba sad ocjeniti. Dakle, molim vas da u naredna tri dana vi stupie u kontakt sa Visokim predstavnikom, sa Predsjedništvom, sa izbornim povjerenstvom, sa čelništvom Izborne komisije i da se ove stvari koje su sada evidentirane da se one pokušavaju riješiti na najbolji mogući način. To je što se tiče Izborne komisije. Što se tiče Kostajnice, pitanja koje je postavljeno, želim samo da vas izvjestim da Vijeće ministara upravo sada ima tu tačku dnevnog reda i u posljednje vrijeme su se vodile vrlo intenzivne komunikacije na svim nivoima, kako sa predstavnicima međunarodne zajednice, tako prije svega sa našim susjedima Republikom Hrvatskom. I možemo ocjeniti da postoji dobra volja s obje strane da se ovo rješava u skladu sa dobrosusjedskim odnosima i sa uopšte našom željom da ove dvije zemlje budu kao i druge zemlje simbor činjenice da se region bitno promjenio. Mi se iskreno nadamo da će stvari da se rješe na pravi način, ali ponavljam još jednom Vijeće ministara, nažalost nije to koje ima ingerencije da bitnije utiče na to sve zajedno, ali smo mi neovisno o tome iskoristimo puni kapacitet koji imamo i nastojimo da i one druge koji su tome na određen način koordiniramo. Dakle, informaciju o tome i mislim da ne bi loše bilo ukoliko Komisija za međunarodne odnose ili neka druga parlamentarna komisija želi da se aktivno uključi u sve ovo, ja mislim da bi ta pomoć dobro došla zato što mi želimo još jednom da kažem da imamo vrlo veliki razlog da to uradimo. Ima čak praktičnih razloga. Ovih dana počinju neki ljudi treba da prelaze preko rijeke, da odu u Republiku Hrvatsku da podignu penzije koje nikada prije nisu podizali zahvaljujući ugovorima odgovarajućim taj proces treba sad da počne. Da li će ti ljudi preći most 50 metara, ili će ići 50 km zaobilaznim putem, ja mislim da zadnja stvar koju treba da uradimo je da sada imamo ljude koji svakako ne idu iz bijesa po penziju u Hrvatsku.To je što se tiče vašeg drugog pitanja. 13 Također što se tiče pitanja koje se odnosi na CIPS, danas je Ministarsko vijeće usvojilo jedan paket vezan za CIPS i u njemu je kompletna informacija. Proslijeđena će biti parlamentarnom domu. Međutim, pošto po Poslovniku mora postojati odgovor na jednoj stranici, a odgovor na jednoj stranici neće vas puno interesovati, zato što odgovor na jednoj stranici kaže da stvari idu svojim tokom u redu i da je sve do sada bilo okej. Pa treba onda imati podloga zašto je to tako. Na toj jednoj stranici ćete dobiti odgovor, ali iza njega slijedi čitav elaborat malo širi na nekih 10-ak strana i onda još malo širi na nekih 710 strana sa nekih separata 7-8 u kojem su razjašnjeni svi detalji i to će Ministarsko vijeće na idućoj sjednici usvojiti konačnu verziju tih 7-8 stranica, a ovih 7-10 će vam biti dostavljeno, ako već nije. Četro pitanje se odnosi na ono što je izjava premijera Republike Srbije dr Đinđića. Predsjedništvo je iznjelo svoj stav. Međutim želim vam takođe reći da je juče Visoki predstavnik iznjeo stav koji otprilike ovdje parafraziram, jer sam bio zajedno na Press konferenciji nakon okončanja Vijeća za implementaciju mira s njim i on je iznjeo stav koji u ptopunosti, ja kao minstar vanjskih poslova mogu reći da sam u potpunosti sa njim saglasan što sam ja i rekao. Da ono što je premijer Srbije gospodin Đinđić rekao, da prvo Vijeće za implementaciju mira u potpunosti odbacije takve izjave i smatra ih neprihvatljivim, s obzirom da je konstruktivna podrška državnosti Bosne i Hercegovine od susjednih zemalja ključni uslov za prihvatanje susjednih zemalja kao partnera EU tim više to više, ta izjava više nije problem Bosne i Hercegovine. Ta izjava može postati problem onih koji daju te izjave iz susjednih zemalja, jer EU ne prihvata takve izjave i te zemlje će tretirati na odgovarajući način kao zemlje koje se ponašaju suprotno pravilima međunarodne zajednice. Tim više što je vama jako dobro poznato da je na trojnom samitu ovdje predsjednik Jugoslavije gospodin Koštunica potpisao deklaraciju koja je suprotna tako jednoj izjavi i koliko je nama svima poznato predsjednik Koštunica je predsjednik Savezne Republike Jugoslavije i on je odgovoran za takve stvari. Ne bi valjalo da je obrnuto. Ne bi valjalo da su izjave obrnuto date. Ipak treba stvar posmatrati, Ministarstvo vanjskih poslova sasvim prirodno u svojim diplomatskim kanalima preduzima odgovarajuće aktivnosti da se prezentiraju stavovi institucija Bosne i Hercegovine svim relevantnim čijenicama. I pitanje gospodine Malkiću koje ste postavili direktno sad odgovaram kao Ministar vanjskih poslova, jer vi ste rekli da pitanje otprilike glasi – Ko treba da pobjedi u Bosni, šta je rekao američki predsjednik? To je moj citat vašeg pitanje. Vi ste rekli pitanje moje otprilike glasi. Jeste. I vaše otprilike pitanje glasi – šta je rekao američki predsjednik ko treba da pobjedi u Bosni? Ja vam neću odgovoriti otprilike, ja ću biti vrlo precizan kao što je i svaki sugovornik, neću otprilike jer su suviše ozbiljne stvari da bi se i pitanja postavila otprilike. ja bi bio još neozbiljniji kada bi vam otprilike odgovorio. Jel mogu na ovo pitanje da odgovorim, da ga probamo skinuti s dnevnog reda? Vama je u pripremi Ministarstvo vanjskih poslova je roslijedilo svim ppslanicima danas u vašoj pošti kompletna paket koji se odnosi na informaciju o mojoj posjeti kao ministra vanjskih poslova usaglašenu sa Predsjedništvom i spoljnom politikom ove zemlje i usaglašeno u Vijeću ministara na odgovarajući način i dobićete punu inforamciju o posjeti SAD koja je trajala 28 sati kojom prilikom sam imao 16 susreta na najvišem nivou od predsjednika Buša 14 do direktora MMF-a i dva predavanja o Bosni i Hercegovini u dvije relevantne američke institucije. Od predsjednika Buša smo dobili čvrsta uvjeravanja da Bosna i Hercegovina i dalje ostaje prioritom američke spoljne politike i ja sam vrlo zadovoljan s tim kao što je i svaki građanin ove zemlje sigurno jeste, da je neupitan nastavak američkog političkog i vojnog i ekonomskog prisustva u Bosni i Hercegovini. Vrlo mi je jasno rečeno SAD ne vide nikakvu alternativu započetim procesima demokratskih promjena i ekonomskog jačanja ove zemlje. Ja mislim da je to nešto što može samo obradovati svakoga ko želi dobro ovoj zemlji. Takođe poruka je bila vrlo jasna i ja ću vam reći gospodine Malkiću, ne samo vama da u razgovoru koji je trajao više od pola sata, gospodin Buš je kazao kako SAD dakle u potpunosti podržavaju koncept jačanja ekonomskih reformi i njihovog snaženja, jačanje institucija BiH. Sasvim prirodno da i on očekuje, kao i svi mi u ovom parlamentu da taj koncept dobije podršku na prestojećim izborima u oktobru. Da reforme pobjede, da pozitivni procesi pobjede, a ne da se vratimo u neka prošla vremena. Citat – mi smo došli u BiH sa drugima i nećemo otići dok ne završimo posao. Na tom poslu možemo uspjeti samo zajedno sa vama (čovjek mi se obraća pa misli u množini, mada je u engleskom jeziku to vrlo diskutabilno), zato želimo da pobjedite u borbi za multietničku, demokratsku BiH, svi mi zajedno gospodine Malkiću, jer ni mi, dakle ni oni ni vi, to mi ne možemo imati nikakvu izlaznu strategiju, nego samo strategiju pobjede u izgradnji demokratije u BiH. On se zahvalio svima vama, dakle svim vlastima BiH na opredjeljenosti za borbu protiv terorizma i rekao je da cijeni našu odlučnost i zahvaljuje se na podršci koju smo dali u pravovjernim mjerama i akcijama protiv organizovanog terorizma i ratnih zločinaca i očekujemo da SAD i BiH i dalje sarađuju na planu borbe protiv terorizma, organizovanog kriminala i ratnih zločinaca, bez obzira što onih dana mnogi od njih hodaju slobodni. Demokracija će, kako je kazao se riješiti ekstremista zahvaljujući volji i razumu naroda u BiH. Da pojednostavim stvar gospodine Malkiću. Ni ja, ni bilo ko u ovoj zemlji ne misli da treba ovom narodu bilo koji čovjek iz svijeta, bez obzira kako se on zove, koji nije građanin ove zemlje da odredi ko će pobjediti na ovim izborima. Jedino suvereno pravo da odluče pobjednika na ovim izborima imaju građani BiH i niko drugi. I tu nikakve dileme nema. I ministar vanjskih poslova ko god on bio kada bi se ponašao drugačije radio bi protiv interesa ove zemlje. Međutim, s druge strane moramo uvažiti činjenicu da svaka zemlja ima pravo da izabere kako će sarađivati sa odgovorajućim vlastima te zemlje. Vama je poznato da sa Miloševićem nisu htjeli da sarađuje i to je bilo njihovo suvereno pravo. Drugim riječima narod ove zemlje će prepoznati, siguran sam šta je reforma, šta je budućnost, a ići naprijed. I niko iz vana nema pravo da se u tako nešto miješa. U svakom slučaju ja koristim ovu priliku da kažem da sam u Vašingtonu na tom susredu i drugima zajedno sa predsjednicima posebno susret sa MMF i Svjetskom bankom,dobili smo punu podršku za paket ekonomskih mjera koju je usvojilo Vijeće za implementaciju mira kao svojevrstan ugovor između BiH vlasti i međunarodne zajednice i moj je skromni doprinos ovoj tačci dnevnog reda gospodine predsjedavajući je da Parlamentarna skupština na jednoj od svojih, po mogućnosti, ja da se pitam, ja bi je zakazao kao vanrednu sjednicu, predstavi se paket ekonomskih reformi i da se postigne puni politički 15 koncezus i u ovom parlamentu, da se otvori društveni dijalog u BiH sa sindikatima, sa političkim partijama, sa poslodavcima, sa naučnom javnošću, da u narednih 66 dana dominantna tema naših rasprava bude ekonomska budućnost ove zemlje. I zato bi zloupotrebivši možda poslovničku činjenicu da je ovo pitanje malo načeto, odgovorio sa nešto što ima veze sa jednim od pitanja, a i da nema imao bi obavezu kao ministar vanjskih poslova da vas pozovem da na prvu sjednicu na radne grupe, da Parlament organizuje okrugle stolove, razgovore sa naučnicima, sa javnošću - kako da program ekonomskih reformi postane zajednički problem svih političkih snaga i svih institucija Bosne i Hercegovine i da se u okviru takvih rasprava vode rasprave u narednih 66 mjeseci i da to ne bude vlasništvo ministra vanjskih poslova koji je dobio podršku za tako nešto u Vašingtonu. Ja jesam dobio podršku gospodine Malkiću za to. Ponosan sam na tu podršku, ali ja vjerujem da je ta podrška ustvari podrška, pravo da vam kažem i vašoj familiji, kao i mojoj. Hvala vam lijepo.
Zahvaljujem ministru vanjskih poslova gospodinu Lagumdžiji na odgovorima. Što se tiče ovog mjera ove ekonomske politike, čim to dođe do nas mi ćemo biti spremni da to. Javili ste se vi, javio se prije vas uvaženi zastupnik gospodin Jovanović, pa uvaženi zastupnik gospodin Banjac, još 5 minuta imamo oko ove tačke. Pa ima intervenciju na ovo, ali imamo još 5 minuta u okviru ove točke. Ali on je odgovarao na 10 pitanja. Dobro ako je BiH promovirao to je u redu.
Poštovano predsjedništvo, dame i gospodo, ja imam repliku na prvi dio o kome je govorio gospodin Lagumdžija, a odnosi se na Izbornu komisiju. Vi se sjećate dobro da sam ja ovdje nekoliko puta govorio kako i na koji način je izabrana Izborna Republička Izborna komisija. Nikada niko to od vas poštovane kolege, ja ovdje da kažem sad najveću primjedbu dajem vama, niko to od vas nije ozbiljno shvatio, takođe kao i na Ministarski savjet. I oni na tome ništa nisu uradili. Prema tome, Izborna komisija nema nikakve odgovornosti prema nama. Znači mi sad ne možemo ništa preduzeti prema Republičkoj Izbornoj komisiji zato što je mi nismo izabrali, jer je izabrao Visoki predstavnik. Jel vidite sad kako nam se vraća nepoštovanje zakona koji mi treba ovdje da usvojimo. Prema tome Izborna komisija ima pravo da radi šta hoće, znači mi joj jednostavno ne možemo ništa isto kao što znači ništa nije htio da preduzme znači ni Ministarsko vijeće. Hvala lijepo.
Zahvaljujem uvaženom zastupniku gospodinu Milošu Jovanoviću. To je ono što sam i ja mislio. Riječ ima uvaženi zastupnik gospodin Mirko Banjac. 16
Ne brinite vi gospodine. Poštovana gospodo htio bi samo da kažem da je ovdje danas vršena promocija i ispiranje mozga i bacanje prašine u oči što ne mogu da prihvatim ni kao čovjek, ni kao poslanik u ulozi u kakvoj jesmo. Prvo u BiH se naočigled svih drastično krše ljudska prava od prava na imovinu, pravo na izbor mjesta življenja, prava da se bude biran, kao osnovnih ljudskih prava i to neko smatra promovisanjem demokratije na ovim prostorima. To niti može niti jeste promovisanje demokratije i naravno da takav pristup ne prihvatam. Drugo što ne prihvatam, a smatram da se također događa jeste da postojeća vlast na žalost i u entitetima i na nivou BiH na kraju mandata saziva nekakve skupove o razovoju, umjesto da je to napravila na početku pa pokazala šta je to napravila za dvije godine, nego oni sad kažu da će napraviti. To je, ima jedna narodna trpi kobo dok trava naraste. Prema tome, po takvom jednom modelu nama je već dosta priče i dosta takvih promocija i molim vas da se gospodo predsjedavajući ne dozvoljava govornica za ovako nešto. Mi smo danas došli da radimo, a ne da nekog promovišemo. To što se podaništvo uvodi kao model, ja nemam ništa protiv toga, taj model meni nije svojstven, ima onih kojima je.
Zahvaljujem uvaženom zastupniku gospodinu Mirku Banjcu. Prelazimo na sljedeću točku dnevnog reda, to je Ad.2. Izvješće Komisije Kolegija o nastojanju za postizanje suglasnosti o zahtjevu Vijeća ministara Bosne i Hercegovine za razmatranje Prijedloga zakona o osnovama Javnog RTV sistema i o Javnom RTS Bosne i Hercegovine po hitnom postupku, članak 105. Poslovnika ovog doma Izvještaj komisije ste dobili. Konstatiram da je postignuta suglasnost. Znači Dom se obavještava, nema potrebe da glasamo o ovom zahtjevu. Znači nakon ovoga mi prelazimo na raspravu o samom zakonu. Ko se javlja za riječ? Riječ ima uvaženi zastupnik gospodin Bilbija. Napominjem Dom naroda je usvojio ovaj zakon.
Poštovana gospodo u ime Kluba tražim pauzu od ½ sata radi konsultacija.
Hoćete odmah? Dobro. Onda pauza pola sata, da budemo precizni. 10 do 1 se vidimo. [[pauza ½ sata]] Da nastavimo sa sjednicom. Na kojoj smo točci? Na drugoj. Molim uvažene zastupnike i goste da sjednu, kasnije da se pitaju ako imaju. 17 Nastavljamo raspravu po zakonu.
Poštovana gospodo, s obzirom da je Narodna skupština raspravljala o ovom pitanju i Narodna skupština i Republika Vlade u načelu podržavaju Zakon o PBS, ali su sporne pojedine odredbe tako da u ovom trenutku mi nećemo moći podržati zakon, nego ćemo morati biti uzdržani. Hvala.
Zahvaljujem. Nastavljamo raspravu. Da li se ko javlja još? Riječ ima uvaženi zastupnik gospodin Mirko Banjac.
Poštovana gospodo, ne znam vrijedi li argumentovano govoriti, jer očito argumenti sve manje interesuju kako slušaoce, a tako i one koji odlučuju. Ponovo se zloupotrebljava Poslovnik i ja hoću po ne znam koji put da ponovoim da u članu 105. piše da se koristeći taj član mogu donositi samo zakoni koji imaju visok stepen hitnosti ili nizak stepen složenosti. Obzirom da je ovdje u pitanju zakon koji navodno funkcioniše, a ja mislim da funkcioniše, dakle u funkciji je. Ako je taj zakon u funkciji, i ako se taj zakon primjenjuje i ako je taj zakon u funkciji na zakonit način i ako se primjenjuje na zakonit način onda gospodo on nije visokog stepena hitnosti. I drugo pitanje, valjda se svi slažemo da to nije zakon niskog stepene složenosti. Poštovana gospodo, ako imate protiv argumente ovog što sam kazao izvolite ih kazati. Ako nemate, dozvolite gospodo da u redovnoj proceduri dođemo do zakona koji je prihvatljiv svima nama, jer niko ovdje nije protiv toga da imamo zajednički servis, ali je sigurno spreman svaki poslanik da konstruktivno u skladu sa onim što zna i argumentima kojim raspolaže utiče na sadržaj tog zakona. Vi gospodo takvu mogućnost oduzimate, naravno kršeći Poslovnik. Ja naravno ne mogu da vas natjeram da radite drugačije, ali je tragično što vas ne mogu da natjeram da prihvatite činjenice. I sve manje u ovoj zemlji trebaju činjenice, a sve više argumenti sile i prisile. To će me navesti gospodo da glasam protiv ovog zakona ne sa voljom, nego s moranjem da tako uradim jer ste me natjerali na to.
Zahvaljujem uvaženom zastupniku gospodinu Banjcu. Riječ ima uvaženi zastupnik gospodin Brka.
Uvaženo predsjedništvo, uvažene kolege, ja sam se zaista nadao da ćemo do kraja mandatnog period imati bar jednu sjednicu na kojoj ćemo imati od Ministarskog vijeća, odnosno od rukovodstva Doma, odnosno od Alijanse usaglašene stavove. 18 Ja zaista ne mogu, jednostavno ne, koliko ja znam demokraciju, onaj ko ima parlamentarnu većinu, a nešto stavlja na dnevni red, on to pripremi da to prođe. Alijansa čitavo vrijeme radi da to ne prolazi. Pa što nas maltretirate? Pa prestanite maltretirati ovaj narod. Kažite da ne možete u Alijansi da funkcionišete. Daj da glasamo o povjerenju. Nek su još 66 dana do izbora. Pa ne možete, maltretirate nas dvije godine. Čitavu Bosnu i Hercegovinu, sve građane na taj način maltretirate. Ne možete vi da usaglasite u Alijansi zašto trebate glasati ili ne trebate glasati. Može bilo ko od nas poslanika imati svoje primjedbe na zakon. Imam ih i ja i ovo i ono. I gospodin Banjac i drugi, ali vi ne možete u Alijansi da sjednete i da kažete ljudi moji hoćemo li ovako. Nećemo ovako. Nemojte nam to raditi. To građani Bosne i Hercegovine ne zaslužuju.
Zahvaljujem. Riječ ima uvaženi zastupnik gospodin Mašić.
Uvažene kolege, članovi Vijeća ministara, Predsjedništvo, predsjedavajući Doma, kolege iz medija. Pod broj 1. gospodine Brka mi vas maltretiramo dvije godine, vi ste nas maltretirali 10. godina. To je jedna stvar. Druga stvar i vi ste imali Alijansu, niste imali ovoga formata, ali ste imali u malo drugačijem formatu i za taj svoj format u prethodnom mandatu, znači prije ovoga ste usvojili pet zakona sami, ostale proglasio Visoki predstavnik. Mi smo u ovom mandatu usvojili preko 30 zakona za nepunih godinu i po dan. To je što se tiče toga. Nemojte koristiti, ovo je zaista jedan ozbiljan zakon sada da vi promovišete svoju stranku ili nešto hoćete da oborite predsjedavajućeg Doma, ne znam ili Vijeće ministara u ovom sazivu, ostalo je samo 60 dana do izbora. Mislim nema potrebe da se trošimo na te stvari. Druga stvar. Gospodin Banjac maloprije kaže da mi sa argumentima kojima raspolažemo da predočimo nekome nešto, jel da ubjedimo nekoga u nešto. Ja sam vas fino pitao koji su glasali protiv konkretno Zakona o državnim praznicima da mi argumentiraju zašto neko nije za Dan državnosti, pa se niko nije udostojio da to argumentira. Ovdje hiljadu argumenata ima zbog kojih mi treba da imamo ovaj zakon. Druga stvar gospodine Bilbija, vi kažete Skupština Republike Srspke, Vlada Republike Srpske. Jel vi prestavljate ovdje Skupštinu Republike Srpske ili prestavjate poslanika koji dolazi sa teritorije Republike Srpske. Ne može meni predsjedavajući, ustvari predsjednik Vlade, federalne vlade moj drug partijski Alija Behmen narediti moje političko mišljenje jel. Kakve veze ja imam sa Federacijom, kakve veze ja imam sa Republikom Srpskom? Mi smo u državnom Parlamentu, ovaj je zakon bitan za državu Bosnu i Hercegovinu, a ne za pojedine entitete, za pojedine stranačke interese ili da se izrazim negativno za pojedini narod. Molim vas ovo je, ovo su ozbiljna pitanja. Na prošloj sjednici dobili ste i pismo od gospodina predsjedavajućeg Dragana Mikerevića o kojim mi treba urgentno da hitno usvojimo ovaj zakon jer nam je od vitalnog interesa i za državu i za integracije koje slijede poslije toga. Hvala vam. 19
Zahvaljujem uvaženom zastupniku gospodinu Mašiću. Replika uvaženi zastupnik gospodin Brka, pa gospodin Bilbija. Nije replika već.
Uvaženom zastupniku koji je ovdje odgovarao moram na jedan, pokušati fini način kazati. Mi nismo imali Alijansu, nismo imali Alijansu onih 10 godina. To su bili rezultati izbora iz 90-te i kasnije. A ovo je vještačka Alijansa koja vlada ne voljom naroda, nego vještačka Alijansa i ja zbog toga govorim vi ste rekli da ćete promjeniti. Daj bože da ste promjenili. Kad god ste glasali nešto što jača državu, ja i moja stranka su za to glasali uvijek. Uvijek ćemo za to glasati i mi nismo, mi smo opozicija, a glasamo za to. Ali vi se složite međusobno da glasate pa da to prođe. Vi kažete da ćete promjeniti. Niste apsolutno ništa promjenili u glasanju. Ništa za dvije godine. Zato ja to govorim. Usvajali smo i znate kako sa Visokim predstavnikom. Nemojte mi brojati tu to.
Zahvaljujem. Riječ ima uvaženi, evo znači najprije netočan navod, uvaženi zastupnik gospodin Banjac, a onda replika, nastavak gospodin Bilbija.
Poštovana gospodo ja naravno ne mislim na gospodina Brku i ne mislim nikog da repliciram, jer ja repliciram samo ljudima koji imaju argumente. Onima koji nemaju pustim ih da pričaju. Tako je i ovaj mladi poslanik pričao bez argumenata. Činjenica je, dobro je kazao da ova vlast u vidu Alijanse ustvari i ne vodi brigu da je Bosna i Hercegovina sastavljena od dva entiteta i da tu treba da se nalaze elementi saradnje i napretka na prostoru Bosne i Hercegovine. To je tačno. I mislim da je to najveći problem što je tako, a istina jeste da je usvojeno 30 zakona, od toga 25 nametnutih pa dizanjem ruku rečeno može tako i nikako drugačije. To su zakoni koji nisu prošli Parlament i zakoni za mene nikada neće biti one težine koju bi imali da su prošli ovaj parlament i da su ovi ljudi ovdje kazali i usaglasili šta to žele u pojedinom području pokrivenom zakonom, kako vide taj zakon i kaka vide njegovo funkcionisanje? Izuzeto je važno da entiteti koji treba da usaglase svoje zakonske akte, zakoni na nivou Bosne i Hercegovine i budu uključeni u njihovo donošenje i u proceduru njihovog usaglašavanja. To je izuzetno važno. Zbog toga nam dragi moji prijatelji i ne funkcioniše Bosna i Hercegovina, a ja bi htio da ne bude tako. I mnogi troše ogromnu energiju da ne funkcioniše, a kad bi 50% energije koristili da funkcioniše svima bi nam bilo bolje. Dakle ja nisam ovdje zato kazao ni pomenuo ničije ime, ali sam pomenuo netačnosti i to je isto tako kada je spomenut, samo primjera radi Zakon oko dana državnosti. Dragi moji prijatelji vi hoćete da bude dan državnosti nešto što je bilo iz prethodnog sistema ideološko vezano, a nećete da to bude dan kada smo svi skupa dočekali mir i kada smo svi skupa dočekali ovo što se zove jednostavno život, jer je do tada bilo uništenje, a to je Dejtonski mirovni sporazum. 20
Zahvaljujem uvaženom zastupniku gospodinu Banjcu.Riječ ima uvaženi zastupnik gospodin Bilbija, a neka se pripremi uvaženi zastupnik gospodin Stanimirović.
Poštovana gospodo ja mislim da sam u toku svoga rada ovdje u Parlamentu uvijek bio na liniji kompromisa. Koliko puta ste vi ovdje postavljali pitanje u ime grupe građana i tražili poslanički odgovor, ako ja ovdje kažem da je to mišljenje Narodne skupštine Republike Srpske koji je birao narod koji živi u Republici Srpskoj, nisam rekao da me to mišljenje obavezuje, ali sam dužan da razmišljam da razmišljam o tom mišljenju, jer je to mišljenje naroda koji tamo živi, a i ja živim tamo i prema tome nikome ne dozvoljavam da neko može reći da ili negira ili bilo šta. Bosna i Hercegovina je sastavljena iz dva entiteta i ako hoćemo da živimo kako živimo, ako hoćemo napredak i tri naroda, evo pomaže mi gospodin Bogićević, hvala kolega. Prema tome moramo uvažavati mišljenja svih nas kako bi nam svima bilo bolje. Hvala vam.
Zahvaljujem uvaženom zastupniku gospodinu Bilbiji. Riječ ima uvaženi zastupnik gospodin Stanimirović.
Ja bi želio na početku da iskoristim priliku i prisustvo predsjedavajućeg Vijeća ministara gospodina Mikerevića, znajući da je na prošloj sjednici nama poslato pismo predsjedavajućeg Vijeća ministara i da objasnim da li je istina ono što piše u tom pismu koje je potpisao on kao predsjedavajući Vijeća ministara, odnosno da je usvajanje zakona o kojem danas raspravljamo Zakona o osnovama Javnog RTV sistema i Javnom RTV servisu BiH zaista jedan od kljunih preduslov a za ispunjenje svih smjernica Mape puta što će reći za pristup Bosne i Hercegovine evropskim integracijama ili ne, i mislim da bi to bilo vrlo važno poslanicima koji možda nisu pročitali to pismo ili im možda nije dovoljno jasno da predsjedavajući Vijeća ministara objasni stavove evropske komisije i stavove predsjedavajućeg Vijeća ministara. Takođe mislim da je važno još jednom podsjetiti da je isti ovaj zakon usvojio u istom tekstu Dom naroda i zaista mislim da je za nas ovdje koji sjedimo u Predstavničkom domu dobro pitanje ko vrši funkciju Doma naroda, da li Dom naroda ili Predstavnički dom? Dakle molim izjašnjavanje predsjedavajućeg Vijeća ministara.
Zahvaljujem uvaženom zastupniku gospodinu Stanimirovuću. Da li predsjedavajući Vijeća ministara? 21
Poštovani poslanici, poštovano radno predsjedništvo, dragi gosti ja ću samo da kažem ono što sam napisao, a to je da je uslov da pređemo u drugu fazu naših odnosa sa EU to je da ispunimo svih 18 smjernica Mape puta. Mi smo do sada, imali smo sada 11 Plenarnu sjednicu SITF-a, odnosno konsultativne radne grupe između EU i BiH i konstatovali da nismo izvršili ovu jednu od smjernica, a to je da donesemo zakon o PBS-u i drugo da nismo obezbjedili još adekvatno finansiranje pojedinih institucija BiH koje na neki način trebaju da stabilizuju sistem BiH, a između tih institucija su npr. institucije za ljudska prava, Ustavni sud itd. Dakle ono što je poruka Savjeta ministara, to je da zamoli poslanike da respektuje ovu činjenicu i da omoguće BiH ulazak u novu fazu pregovaranja sa EU.
Zahvaljujem predsjedavajućem Vijeća ministara gospodinu Mikereviću. Evo ovdje zaključujem raspravu. Evo nakon konsultacija Kolegij časti sa pauzom od 15 minuta. Radi konsultacija da bi usvojili zakon. [[pauza 15 minuta]] Da li ima neko potrebe diskutirati o ovoj točci 2. prije izjašnjavanja? Ako nema zaključujem i predlažem. Riječ ima uvaženi zastupnik gospodin Bilbija.
S obzirom na nove momente koje smo uzeli u obzir na važnost ovog zakona u cilju i podrške Vijeću ministara Dom naroda je već usvojio, odlučili smo na sastanku Kluba da podržimo ovaj zakon. Hvala.
Zahvaljujem uvaženom zastupniku gospodinu Bilbiji. Vidite da je pauza koju je dao Kolegij vrijedila. Zaključujem raspravu i predlažem da se izjasnimo. Ko je za? Hvala. Ima li protiv? Nema. Suzdržanih? Hvala. Rezultati glasovanja. 36 za, ne od 36 koji su glasali 31 za, 1 protiv, 4 suzdržano. Računicom ispada da je zakon usvojen i da ne treba ni entitetsko glasanje. Zahvaljujem, prelazimo na treću točku dnevnog reda 22 Ad. 3. Izvješće Komisije Kolegija o nastojanju za postizanje suglasnosti o zahtjevu Vijeća ministara za razmatranje Prijedloga zakona o Visokom sudskom i tužilačkom savjetu BiH, član 105. Komisija je postigla suglasnost, znači usvojen je zahtjev 105. Mi prelazimo na raspravu o zakonu. Znači na raspravi je Prijedlog zakona. Ko se javlja za riječ? Ako se niko ne javlja zaključujem raspravu. Predlažem da se izjasnimo o Prijedlogu zakona o Visokom sudskom i tužilačkom savjetu BiH. Ko je za? Hvala. Ima li protiv? Nema. Suzdržanih? Hvala. 36 se izjašnjavalo. 26 za, 1 protiv, 9 suzdržanih. Ko je iz Federacije BiH za? Hvala. Ko je iz Republike Srpske za? Federacija 23 za iz Republike Srpske 3 za. Ide na usuglašavanje. Prelazimo na četvrtu točku dnevnog reda, to je Ad. 4. Izvješće Komisije Kolegija o nastojanju za postizanje suglasnosti o Prijedlogu zakona o zrakoplovstvu Bosne i Hercegovine Izvještavam vas Kolegij je postigao suglasnost. Znači time prelazimo na drugo čitanje i ja predlažem, jel se trebamo izjasniti da pređemo na drugo čitanje? Ne trebamo. Znači prelazimo na drugo čitanje. Ko se javlja za riječ? Napominjem da nije bilo nikakvih amandmana. Riječ ima uvaženi zastupnik gospodin Banjac.
Poštovana gospodo oko čega ste se vi usaglašavali? Ja vas molim da mi odgovorite na pitanje kako bi mogao nastaviti sa sljedećim pitanjem. Ovo pitam vas gospodine predsjedavajući kao predsjedavajućeg Doma. Ako niste postigli dogovor oko principa o tome se treba glasati dragi prijatelju. I ako taj zakon bude odbijen u prvom čitanju onda se smatra odbijenim. Nije postignuta saglasnost.
Jeste, Kolegij je postigao suglasnost u prvom čitanju. Članovi Kolegija su postigli suglasnost piše u izvještaju. Bio je nesporazum, jesmo li mi postigli to. E postigli smo to. Postigli smo. Dobro, evo imamo izvještaj ovdje gdje piše, nesporazum je bio očito onda. Znači prelazimo na drugo čitanje, jel to u redu, jel to korektno. Da ne pogriješimo, Branka. 23 Znači ko se javlja o raspravi u drugom čitanju? Napominjem znači nije bilo amandmana, tako da s te strane nemamo problema. Ako se niko ne javlja ja predlažem da zaključimo raspravu i predlažem da se izjasnimo. Možemo se izjašnjavati o zakonu u drugom čitanju? Ko je za? Hvala. Ko je protiv? Hvala. Ko je suzdržan? Hvala. Od 37 koji su se izjašnjavali, 27 za, 1 protiv, 9 suzdržanih. Entitetsko. Ko je iz Republike Srpske za? Hvala. Ko je iz Federacije BiH za? Hvala. Republika Srpska 3 za, Federacija 24 za. Nije usvojeno entitetsko usuglašavanje. Zahvaljujem. U prvom čitanju smo se usaglasili.
Poštovana gospodo ja sam izašao samo da ukažem na apsurdnost ovog rada. Zato sam izašao da vas pitam, jer sam znao kako će se stvari odvijati. Prvo kažete da ste se usaglasili, a onda kažete da nema amandmana, a onda na kraju glasate protiv toga što nema amandmana. Dragi moji prijatelji prestanite se vi igrati ovdje s nama. Nije to pošteno, nije to korektno. Samo da kažem šta se ovo događa u Parlamentu BiH. I ako se ovo može nazvati ozbiljnim radom ja ne znam šta se može nazvati neozbiljnim radom.
Zahvaljujem uvaženom zastupniku gospodinu Banjcu. Znači prelazimo na petu točku dnevnog reda Ad. 5. Izvješće Komisije Kolegija o nastojanju za postizanje suglasnosti o zahtjevu Vijeća ministara Bosne i Hercegovine za razmatranje Prijedloga zakona o izmjenama i dopunama Zakona o carinskoj tarifi BiH sa carinskom tarifom, po hitnom postupku član 105. U najkraćem izvještaj Kolegija nismo postigli suglasnost. Znači mora se provesti ovaj drugi dio glasanja o zahtjevu da se raspravlja po članu 105. Da li se neko javlja za raspravu po ovom prije dovršetka glasanja o zahtjevu? Ako ne javlja zaključujem? Ko je za? Branka jel korektno sve pazi. Ne, ne, mora se provestu ukupno, pa onda samo ko je protiv? Hvala. Ko je protiv? Suzdržanih? Hvala. E sad nam ostaje samo protiv. Jel tako? 24 Glasamo o zahtjevu samom. 37 koji je tu, 25 za, 1 protiv, 10 suzdržanih. Znači potrebno je sad onaj dio drugog entitetskog. Ko je iz Federacije BiH protiv? Ko je iz Republike Srpske protiv? Samo malo da zaustavimo proceduru. Znači sada se u ponovljenom glasa, glasa se samo ukupno i glasa se protiv. Ako je 2/3 protiv, onda pada, a ako nije. Znači ko je iz Republike Srpske protiv? Znači po ovom. Onda smatrate li vi da treba ponoviti. Jel neko tražio. Ko je iz Federacije BiH protiv? Očito ljudi nisu shvatili. Hvala. Ko je iz Republike Srpske protiv? Ma čekajte ljudi moji. Ovdje ja vodim. Ko je iz Federacije protiv? Hvala. Zahvaljujem. Ko je iz Republike Srpske protiv? Sada prebrojite i da ne bude zabune. Glasanje o zahtjevu da ne bude zabune. Znači evo, sačemo rezultate. Znači zahtjev je prošao. Iz Republike Srpske 4 protiv, iz Federacije 2 protiv. Znači raspravlja se po članu 105. Prelazimo na raspravu o zakonu. Ko se javlja za riječ? Mislim možda je malo problem ljudima, ali radi korektnosti. Riječ ima uvaženi zastupnik gospodin Bilbija.
S obzirom da imamo jednu tehničku primjedbu na zakon, u ovom trenutku tražim pauzu od 15 minuta, pola sata.
Pauza od pola sata. [[PAUZA]] Znači, nastavljamo raspravu o točki 5. Uvaženi zastupnik gospodin Bilbija. Treba li da nam obrazloži? Evo sad će on nama to obrazložiti. Uvaženi zastupnik gospodin Lolić.
... od prilike do dogovora će se doći. Ja samo želim da zamolim gospođu ministar, obzirom da nas ima dosta koji nismo iz ove ekonomske struke, a prošli put nam je objašnjavajući tarifu rekla da postoji više mehanizama zaštite domaće proizvodnje što svima nama ovdje jeste glavni cilj da nam za iduću sjednicu pripremi jedan mali elaborat o tome kako se može sve zaštititi i koji su mehanizmi zaštite domaće proizvodnje i šta sve Savjet ministara misli u tom pravcu raditi pa da i mi znamo kada budemo usvajali buduće zakone da to uradimo što brže i da tome damo prioritet. 25
Ko se javlja za riječ? Riječ ima uvaženi zastupnik gospodin Bilbija.
Poštovana gospodo, s obzirom da smo tržili pauzu i evo nastavljamo, pošto smo imali određene primjedbe na član 8. zakona o izmjenama i dopunama Zakona o carinskoj tarifi BiH, zakon danas usvajamo ili ne usvajamo po članu 105. našeg poslovnika, znači, po hitnom postupku. Prijedlog je da uz ovaj zakon, da sastavni dio zakona bude jedno autentično tumačenje člana 8. zakona o izmjenama i dopunama Zakona o carinskoj tarifi BiH član 1. Član 8. zakona o izmjenama i dopunama Zakona o carinskoj tarifi BiH, koji je Parlamentarna skupština usvojina na sjednici Predstavničkog doma održanoj, vjerovatno danas, i na sjednici Doma naroda održanoj određenog dana, tumači se tako što će Vijeće ministara BiH svake godine do kraja novembra izvršiti usaglašavanje carinske tarife BiH i utvrditi carinsku tarifu BiH za narednu godinu, a to znači, da nakon utvrđivanja carinske tarife, Vijeće ministara BiH carinsku tarifu upućuje Parlamentarnoj skupštini BiH u dalju proceduru. Ovo je iz razloga što je carinska tarifa BiH sastavni dio Zakona o carinskoj tarifi BiH, pa se izmjene i dopune carinske tarife mogu vršiti samo izmjenom zakona o carinskoj tarifi BiH. Član 2. Ovo autentično tumačenje se primjenjuje i vaši od dana primjedbe odredbe člana 8. zakona o izmjenama i dopunama Zakona o carinskoj tarifi BiH za koju daje autentično tumačenje, što znači 30-tog dana od dana objavljivanja ovog zakona u Službenom glasniku BiH. Član 3. Ovo autentično tumačenje objavitće se u Službenom glasniku BiH istovremeno sa objavom zakona o izmjenama i dopunama Zakona o carinskoj tarifi BiH. Parlamentana skupština broj i datum, Sarajevo i u potpisu predsjedavjaući oba doma Parlamentarne skupštine BiH.
Neće vam se predsjedavajući na to potpisati to budite sigurni. Zahvaljujem uvaženom zastupniku gospodinu Bilbiji. Riječ ima ministrica gosođa Hadžiahmetović. Ja vam se na to neću potpisati to je novi zakon.
Zahvaljujem predsjedavajućem, zahvaljujem se poslanicima na sugestiji, obzirom da se već u više navrata rasprva o carinskoj tarifi vezala za zaštitu domaće proizvodnje, tako da se stiče utisak da se zaštita domaće utvrđuje na carinama i carinskoj tarifi. Pomenut ću samo da je najmanje na carinama i carinskoj tarifi. Član 8. ovog zakona koji je pred vama i koji je u ovakvom tekstu usvojen u Domu naroda Parlamentarne skupštine BiH, između ostalog, sadrži formulaciju kojom se ovlašćuje Vijeće ministara da u okviru pregovaračkog procesa, odnosno obaveza, vezanih za pregovarački proces, za pristup Svjetskoj trgovinskoj organizaciji, da svake godine do kraja 26 novembra izvrši usaglašavanja, oko ažuriranaj tarife i utvrdi carinsku tarifu za narednu godinu. Ovakva formulacija ostvila je utisak kod nekih poslanika da bi Vijeće ministara preuzelo ingerencije Parlamentarne skupštine. Ja želim podsjetiti sviju vas da je carinska tarifa sastvni dio zakona i da promjena bilo kakvog carinskog opterećenja, znači, u stvari promjenu zakona. Prema tome, bilo kakva promjena ili neka nova tarifa značila bi izmjenu zakona i ponovo isti proces kao i za sve ostale zakone. Zbog toga smo predložili da Parlament koji donosi zakona i ti koji je ovlašten za autentično tumačenje zakona, da tumačenje člana 8. ovog zakona danas ili neki drugi put, u ovoj formulaciji koja je bila malo prije ... Podsjećam još jednom, ova formulacija autentičnog tumačenja člana 8. podsjeća da je tarifa sastavni dio zakona i da Vijeće ministara nakon objavljivanja, odnosno utvrđivanja tarife, istu upućuje po istom postupku kao i ostale izmjene zakona, bilo kog zakona u parlamentarnu proceduru. Ja vam se zahvaljujem i podsjećam još jednom na važnost usvajanja ovog zakona. Hvala vam.
Zahvaljujem. Ko se dalje javlja? Riječ ima uvaženi zastupnik gospodin Senad Šarganović.
Ja mislim da trebamo uvažiti upurnost i obrazloženja koja je ministrica dala i prije i sada i mnogo ranije i da danas trebamo, faktički usvojiti ovaj zakon jer nam je i on jedan od uvjeta, a moje je jedno pitanje bilo postavljeno između izvoza naših poljoprivrednih proizvoda kao što je med itd.
Zahvaljujem. Ko se dalje javlja za riječ? Ja koliko znam što se tiče autentičnih tumačenja, možemo tumačiti nešto kad se usvoji i onda to treba neko zatražiti pa onda analizirati a ovako od oka ja ne vidim da se to tako radi. Ko se javlja dalje raspravi po zakonu? Riječ ima uvaženi zastupnik gospodin Željko Mirjanić.
Gospodo poslanici, da ne bi bilo problema, autentično tumačenje zakona koje donosi Parlamentarna skupština može dati samo Parlamentarna skupštna. Pošto zakon se smatra usvjenim kada ga usvoje oba doma u istovjetnom tekstu. Potrebno je da oba doma daju istovjetan tekst autentičnog tumačenja. Da ne bi bilo nesorazuma treba reći o čemu se radi, otvoreno jasno i glasno. Kako je formulisano u članu 8. Prijedloga zakona o carinskoj tarifi slijedi nešto što je protiv ustavno, a to je da se vrši delegacija zakonske ndležnosti za donošenje, odnosno izmjenu carinskih tarifa na Savjet ministara. To znači gospodo, da bi smo dio ndležnosti Parlamenta dali Savjetu ministara, što ne znači da mi sumnjamo upostojeći Savjet ministara. Mi jednostavno želimo da ova skupštna utvrđuje carinsku tarifu da ne bi bilo mogućih problema kada bude zakon primjenjivan i to je potpuno jasno čega se mi bojimo. 27 Naš zahtjev je potpuno u cilju zaštite interesa ove zemlje. To nije politički zahtjev, zahtjev da ne može Savjet ministara mijenjati carinske tarife, a svi znamo kada se mijenja carinska tarifa i zato smo to tražili. Prema tome, moguće je danas usvojiti i zakon i usvjiti autentično tumačenje kojim se jasno kaže da Parlamentarna skupština odlučuje o izmjeni carinskih tarifa na prijedlog Savjeta ministara. Hvala.
Zahvaljujem uvaženom zastupniku gospodinu Mirjaniću. Ja mislim da autentično tumačenje može dati na zakone koji se usvoje, koji vrijede Ustavna komisija bi jedina mogla biti ta koja može prirpemiti ovo tumačenje za Parlament. Ja ne vidim druge i ja drugo ne mogu stviti na dnevni red osim zakona. Ja ne vidim kako ću tumačiti nešto što nije na snazi zakon a zakon stupa na snagu, prema tome, kako ću tumačiti nešto, riječima gospodin Mijatović. Nismo na pijaci ljudi moji.
Kolege poslanici, uvaženo Predsjedništvo, ja problem vidim na sljedeći način. Pojavljuje se ta dilema, da li može ili ne može. Ja nisam izašao da ujeđujem bilo koga, nego ću pokušati ja sa aspekta sopstvene malenkosti i onoga što znam o pravu da kažem sljedeće. I ja sam se interesovao zašto, npr. se ne usvaja jedinstvena tarifa BiH. Mislio sam da ima tu nekih drugih problema, ali taj član 8. kojim se sada ovim autentičnim tumačenjem pokušava pojasniti. Zapravo, u tom članu 8. stoji, odnosno nejasno je i može se ko bi bio zlonamjeran istumačiti da Savjet ministara bez Parlamenta BiH može mijenjati ovu carinsku tarifu. Pošto je carinska tarifa sastavni dio zakona a jedino Parlament BiH može donositi zakona, dakle, to ne može raditi Savjet ministara. Ovim zaključkom, odnosno autentičnim tumačenjem se pojašnjava taj član. Prema tome, redoslijed poteza trebao bi biti sljedeći. Da usvojimo zakon i autentično tumačenje tog zakona, a ovo autentično tumačenje samo pojašnjava situaciju i kaže da ne može Savjet ministara mijenjati sam tarifu, već da on u ovim rokovima koji su predviđeni može pripremiti i proslijediti na daljnju parlamentarnu proceduru. Ako nam je u interesu da nedonesemo zakon onda nema problema. Nema nejasnoća. Ja ne bih držao lekciju iz prava, jer postoje autentično, ciljno, istorijsko itd. Mi pravnici znamo, a autentično je ono koje daje onaj organ koji usvaja taj propis. U ovom slučaju zakon o tarifama usvajamo mi Parlament BiH. Prema tome, moguće je pravno da taj isti organ, istovremeno istumači i pojasni taj član, ako to odgovara. Ja to vidim u takvom obliku. ako je nešto drugačije, evo vidim da smo se počeli redati, ali mislim da je smisao taj i ako je smisao taj i ako ga ja tako vidim, ja smatram da smo na taj način otklonili sve prepreke da usvjimo izmjene i dopune zakona o carinskim tarifama.
Riječ ima uvaženi zastupnik gospodin Avdić a onda ja ću tražiti od Ustavne komisie neka ona obrazloži.
Poštovane kolege poslanici, mislim da je ovaj zakon od posebne važnosti za BiH, da je zaključak Predstavničkog doma, ako se sjećate prije četiri i više mjeseci, jedan od zaključaka, ja ću podsjetiti, evo i resorni ministar je tu, a to je da se učini inovacija ovdje ovog zakona, u smislu radikalnih promjena carinskih stopa u cilju kao jednog od mogućih instrumenata 28 zaštite domaće proizvodnje i, također, tražim tematsku sjendicu Predstavničkog doma na temu zaštite domaće proizvodnje. Znači, ovo je jedno od krucijalno važnih zakona za funkcioniranje BiH, za podizanje izvozno konkurentske sposobnosti ove države, da jednostavno omogućimo taj koncept samoodrživog ekonomskog razvoja i u tom smislu sigurno da je nužno da se donese, s tim više što je i na putu Rod-mapa itd. Mislim da bi mogući pomirljivi stav mogao biti. Znači, nije sporno, zakon se može mijenjati samo po proceduri po kojoj je donesen i to nema nikakvih dilema pravnih sa aspekta onoga što se zove moguća promjena zakonskih, odnosno carinskih stopa u ovom zakonu, što znači, da nije sporno da se svi slažemo oko toga da se po istoj proceduri kako se zakon donosi tako može i mijenjati i to je utemeljeno u ovom predstavničkom domu i do tada nismo imali bilo kakvih kontraverzi. Znači, ja bih predložio, nije to ni neki kompromis, nego mogući oblik ili formulacija ovoga što je kolega Mijanić predložio ili kolega Bilbija, a to je, znači, da istovremeno sa zakonom donesemo i zaključak o autentičnom tumačenju člana 8. Zakonao carinskoj tarifi i mislim da bi sa tim pomirili i jednu i drugu stranu i da usvojimo ovaj zakon danas. Hvala vam.
Zahvlajujem uvaženom zastupniku gospodinu Avdiću. Da li još neko, evo riječ ima ministrica gospođa Hadžiahmetović.
Ja sam se javila za diskusiju više radi pojašnjenja. Čak Parlament nisam sigurna da imaovlaštenja da nekoga ovlasti da mijenja zakone bez parlametnarne procedure, čak i kad bi to htjeli. Ja želim podsjetiti još jednom. Tarifa je bio zakon. Promjena tarife je promjena zakona. Promjena zakona ide po proceduri kojom je definisano Ustavom i naši zakoni. Prema tome, ne može ovdje ni Vijeće ministara ni Parlament bilo koga ovlastiti. Ova formulacija stoji ovako samo iz razloga pregovaračkog procesa utvrđivanja od strane Vijeća ministara tarife, koja, nravno, ide u proceduru izmjena zakona i stupa na snagu onda kada se završe sve procedure. Da ne bi bilo nejasnoća bilo bi dobro da autentično tumačenje bude usvojeno. Podsjećam, tumačenje daje organ koji donosi zakone. Ako treba ja ću podnijeti sutra tumačenje, odnosno zahtjev Parlamentu za autentično tumačenje člana 8. a možemo autentično tumačenje zatražiti od Pravnog odjela OHR-a ili bilo koga.
Zahvaljujem se. Ja isto tako mislim da je procedura. Riječ ima gospodon Grabovac.
Gospodo predsjedavajući, gospodo zastupnici, jedan već dio odgovora ministrica mi je odnijela. Prema tome, jasna je procedura. Ja mislim da Poslovnik jasno regulira kako i na koji način i koje su procedure. Da ne bi to objašnjavali, s obzirom da mi, mi nemamo prostora istovremeno donijeti i zakon i donijeti zaključak o tome. Mora neko podnijeti zahtjev za autentično tumačenje ovog zakona. Znači, to je procedura koja mora proći i prema tome ne može se istovremeno jedno i drugo uraditi. Prema tome, podržavam gospodina Ljubića koji je pokušao upozoriti na taj dio a i ministrica Azra je, Vijeće ministara može zatražiti ili neko drugi može zatražiti autentično tumačenje i onda to je nova točka dnevnog reda. Hvala. 29
Zahvaljujem uvaženom zastupniku gospodinu Grabovcu na obrazloženju. Da li se još neko javlja? Za intervenciju se javio uvaženi zastupnik gospodin Avdić.
Pa iz tog razloga što je gospodin Grabovac istakao ovu proceduru oko autentičnog tumačenja, ja sam iz tog razloga taj modalitet ili model koji nam omogućava danas da usvajajući zakon i nakon njega usvajamo zaključak omogućimo usvajanje zakona. Znači, zaključak o autentičnom tumačenju člana 8. zakona o carinskoj tarifi i mi smo donijeli zaključak i to je taj modalitet koji izbjegava tu kompliciranu proceduru koja će nam trajati u narednih mjesec dana ili dva mjeseca. Znači, možemo odmah donijeti zaključak zašto da ne.
Zahvaljujem. Rijeć ima uvaženi zastupnik gospodin Stokić.
Dame i gospodo, poslanici, cijenjeno Predsjedništvo, drgi gosti, mislim da, s obzirom da se radi o veoma važnom zakonu da praktično nema nekih velikih primjedbi ni sa jedne strane što se tiče samog sadržaja zakona. Znači, problem se pojavio samo u tumačenju jednog člana. Mi smo kontaktirali zbog toga što je moj klub i postavio tu dilemu sa predlagačem. Predlagač je Vijeće ministara. Gospođa ministarka nam je u međuvremenu objasnila i dala je pismeno ovo autentično tumačenje. Prema tome, ja ne vidim da je to kršenje Poslovnika i nije sigurno. Znači ovo je tumačenje od strane predlagača. Tumačenje jednog člana zakona. Nije to amandman. Nije to nikakav novi prijedlog. Znači, suštinski se uoppšte ne mijenja Prijedlog zakona nego samo se dodatno tumači. Prema tome ne postoji i nije tačno da postoji kršenje Poslovnika u tom slučaju. Ako postoji dobra volja da se zakon usvoji, on se može usvojiti zajedno ovo tumačenje i Prijedlog zakona i to postaje sad integralni zakon. Znači, cjeloviti zakon koji trba danas da usvojimo. Prema tome, ako postoji dobra volja to nije sporno.
Zahvaljujem uvaženom zastupniku gosodinu Stokiću. Ko se dalje javlja za riječ? Riječ ima uvaženi zastupnik gospodin Titan.
Gospodine predsjedavajući, ja mislim da je dobro da obratimo pozornost na Poslovnik. Poslovnik jasno kazuje kad je u pitanju atutentično tumačenje jednog zakona. Kako ide procedura podnošenje zahtjeva i mora proći komisijsku fazu. To je isto kao i amandmanski djelovanje na zakon. Prema tome, ne može se istovremeno uraditi jedno i drugo. To je smisao svega. Nije niko protiv zaključka, nije niko protiv tumačenja, ali on mora proći proceduru, ali ukoliko bi to uradilo sad a pogotovo da bude sastvni dio zakona, ako sam ja dobro razumio, da to autentično tumačenje bude sastvni dio ovog zakona koji bi se danas usvojilo. Znači, to ne može i to bi bilo kršenje Poslovnika. Može se usvojiti zakon, može se zatražiti zahtjev za autentično tumačenje, procedura ustvno-pravne komisije prolazi i ona ide redovnom procedurom na Zastupnički dom isto kao amandmani radi izmjene i dopune zakona. Hvala. 30
Zahvaljujem uvaženom zastupniku gospodinu Miri Grabovcu-Titanu. Ko se dalje javlja za riječ? Ako se niko.
Imam osjećaj da se mi ne razumijemo. U suštini sadržaj intervencije na član 8. je sasvim jasan. Svi se slažemo oko toga da se zakon možemijenjati po istoj proceduri po kojoj je i donesen. Je li to u radu? Znači, ako je to u redu, onda možemo to zaključkom reći. Ništa više i sasvim riješiti stvar. Niko nema prvo mijenjati zakon van Parlamenta Bih a to se može definirati zaključkom. Ne treba ići na poseban proces autentično tumačenje člana 8. ne mora se ići. Hvala vam.
Zahvaljujem uvaženom zastupniku gospodinu Avdiću. Što se tiče zaključka uopšte nije sporno i ako meni taj zaključak ništa ne znači. Zna se kako se zakon može mijenjati samo onako kako se donosio. Da li se još neko javlja za riječ? Predlažem da se izjasnimo o Prijedlogu zakona o izmjenama i dopunama Zakona o carinskoj tarifi sa carinskom tarifom. Ko je za? Hvala. Ko je protiv? Nema. Ko je suzdržan? Hvala. Od 36 koji su glasali 30 za – bez protiv – 5 suzdržanih. Da provjerimo entitetski za svaki slučaj. Ko je iz Federacije BiH za? Hvala. Ko je iz RS za? Da li gospodin Avdić ostaje kod svog zaključka?
Nema potrebe.
Da li neko ima zaključak? 23 iz Federacije za – iz RS 6 za. Znači, Zakon je prošao.
Prijedlog zaključka je dao gospodin Bilbija i pročitao ga za govornicom.
Nije, ako ima neko neka za govornicom. Evo, inače će intervenirati ministrica gospođa Hadžiahmetović. 31
Zahvaljujem se gospodinu Ljubiću i svima onima koji su imali bilo kakve dileme. Ovaj zakon će stupiti na snagu u skladu sa uobičajenim prvilima u određenom periodu, koji podrazumijeva objavljivanje i sve ostalo. Ja ponovo želim obavijestiti da ću sutra ujutro zatražiti mišljeje OHR-a Pravne službe, odnosno Pravnog odjela koji će pomoći da razriješi sve dileme koji su bili, a jednako tako kao resorni ministar od Parlamentarne skupštine čim zakon stupi na snagu zatražiti autentično tumačenje ovog Parlamenta.
Zahvaljujem uvaženoj ministrici gospođi Hadžiahmetović. Riječ ima uvaženi zastupnik gospodin Avdić da predloži zaključak.
Ja vas molim u ovoj euforiji objektivno moramo do kraja biti korektni i pošteni, jednostavno prijedlog zaključka koji sam dao ja ostajem kod njega i to je fer i korektno da se izjasnimo o njemu danas. Predstavnički dom kao sastavni dio.
Trebate li ga pročitati.
Zaključak o autentičnom tumačenju člana 8. Zakona o carinskoj tarifi gdje ponavljamo još jedanput. Ja mislim, malo kompliciram ja ne mogu ponavljati, replicirati šta je Bilbija pročitao, ali jednostavno da se zakon može mijenjati po proceduri po kojoj je donesen u Predstvničkom domu Parlamentarne skupštine BiH, odnosno u Parlamentu BiH. Mislim da bi to bio mogući izlaz iz ove situacije. Ja sam bio sasvim jasan kod zaključka i ostajem kod zaključka.
Je li potrebno da taj zaključak se izradi pismeno.
Da usmeno pročita gosodin Bilbija.
Ne, ja ovako tražim. Hoću da se pismeno pripremi zaključak a mi idemo na slijedeću točku. Može pauza. [[PAUZA]] ... dobili zaključak. Da li se javlja neko za riječ povodom zaključka? Jeste li pročitali zaključak? Jeste li proučili? Možete li se o njemu izjašnjavati ili možete li rasprvljati o njemu? Ko se javlja za riječ povodom zaključka? Ako se niko ne javlja ko je za zaključak? 32 Ko je za? Hvala. Ima li protiv? Ima li suzdržanih? Od 35 – 33 za – 1 protiv – 1 suzdržan, znači, usvojeno. Idemo dalje. Prelazimo na 6. točku dnevnog reda. Ad.6. Prijedlog zakona o veterinarstvu u Bosni i Hercegovini, to je drugo čitanje Prijedlog zakona o veterinarstvu u BiH usvojen je u prvom čitanju na 29. sjednici Doma 16.07.2002. godine. Podsjetiću vas da u plenarnoj fazi imamo amandmane uvaženog zastupnika gospodina Saliha Kulenovića i Kolegij se mora izjasni da li pušta ove druge ... Otvaram rasprvu. Znači, rasprava je u završnom čitanju o amandmanima. Ko se javlja za riječ? Ako se niko ne javlja moramo sada amandmane da vidimo. Glasat ćemo o njima. Najprije treba vidjeti da li se mogu usvojiti. Moji su amandmani usvojeni u komisijskoj fazi, tako da ja nemam razloga razvlačiti samo ih tražim da ne bude zabune. Uvaženi zastupnik gospodin Lolić koliko ima? – 4. Znači, mormao glasati o amandmanima. Znači, uvaženi zastupnik gospodin Kulenović predložio je tri amandmana. Amandman broj I. Treba li ga čitati ili ćemo samo glasati? Ko je za amandman broj I? Hvala. Ko je protiv? – niko Suzdržanih? nema. Amandman broj I 34 glasa – 33 za bez glasova protiv. Znači, usvojeni. Idemo na amandman broj II. Ko je za? Hvala. Ima li protiv? Ima li suzdržanih? Od 34 – 33 za – bez glasova protiv i bez suzdržanih. Znači, usvojen je amandman broj II Amandman broj III Ko je za? Ima li protiv? Suzdržanih? 34 glasa – 33 za. Usvojen je amandman broj III. Prelazimo na amdnamane uvaženog zastupnika gospodina Lolića. Ovaj amandman izgleda da je isti, ali da ne bi bilo zabune mi ćemo glasati. Amandman broj I Ko je za amandman broj I? Ima li protiv? Suzdržanih? Nema. Amandman broj I – 34 glasalo 33 za – bez protiv bez suzdržanih. Znači, usvojen. 33 Prelazimo na amandman broj II Ko je za? Ima li protiv? Suzdržanih? 34 koja su glasala 33 za. Znači, amandman broj II usvojen. Amandman broj III Ko je za? Ko je protiv? nema Suzdržanih? nema 35 prisutno – 33 za. Bez glasova protiv i bez suzdržanih. Znači,usvojen amandman broj III. Amandman broj IV Ko je za? Hvala. Ima li protiv? Ima li suzdržanih? nema. Od 35 koji su tu – 33 glasalo. 32 za – 2 na telefonu pričaju. Znači, jednoglasno usvojen. Znači, izvršili smo ovu amandmansku fazu. Sad prelazimo na izjašnajvanje o kompletnom zakonu. Ko je za zakon o veterinarstvu u BiH? Ima li protiv? Ima li suzdržanih? Od 35 koji su tu – 35 za. Znači, usvojili smojednoglasno Zakon o veterinarstvu u BiH. Prelazimo na 7. točku dnevnog reda. Ad.7. Prijedlog zakona o izmjenama i dopunama Zakona o Centralnoj banci Bosne i Hercegovine, radi se o drugom čitanju Prijedlog zakona usvojen je u prvom čitanju na 29. sjednici Doma 16. srpnja 2002. godine. Amandmana na Prijedlog zakona nemamo. Otvaram rasprvu o Prijedlogu zakona oizmjenama i dopunama Zakona o Centralnoj banci BiH. Zaključujem raspravu i predlažem da se izjasnimo o zakonu. Ko je za? Ima li protiv? nema. Suzdržanih? nema. Na osnovu rezultata glasovanja konstatiram da je od 35 koji su glasali 35 glasalo za i time smo usvojili Zakon o izmjenama i dopunama Zakona o Centralnoj banci BiH. Ad.8. Prijedlog zakona o ravnopravnosti i jednakosti polova u Bosni i Hercegovini, drugo čitanje Prijedlog zakona usvojen je u prvom čitanju na 29. sjednici Doma 16. srpnja 2002. godine. Podsjećam vas da u plenarnoj fazi imamo amandmane uvaženog zastupnika gospodina Željka Bilbije koji je podnio amandmane u ime kluba PDP, SNSD, SR .... i Emine Zaćiragić amandman podnijela pozivom na član 94. točka 3. 34 Znači, rasprvljamo o amandmanima i glasat ćemo o amandmanima. Otvaram raspravu. Ko se javlja za riječ? Ovo su amandmani da budemo ravnopravni. Ako nema, zaključujem raspravu. Imamo se izjasniti o 9 amandmana uvaženog zastupnika gospodina Bilbije. Ko je za amandman broj I? Hvala. Ko je protiv? nema. Suzdržanih? Riječ ima uvažena zastupnica gospođa Kamberović.
Ja bih smao željela pitati da li svi zastupnici imaju na stolovima amandmane o kojima se sad rasprvlja? S obzirom da su amandmani na Komisiji odbijeni, smatram da, pošto vidim da i članovi koji su glasali protiv tih amandmana dižu kartone, pa kažem da nešto nije onda u redu ili ne znaju o čemu se radi.
Možemo ovako tu stvar riješiti. Da mi vidimo da se pripreme amandmani a da mi pređemo na sljedeću točku da ne bi bili neozbiljni. Može li tako? Znači, molim slubže da se podijeli pa da svak može vidjeti ako treba da se obrazlože šta su amandmani, jer ima amandmana dosta. Možemoli tako? Može. Prelazimo na 9. točku dnevnog reda. Ad.9. Prijedlog zakona o odličjima Bosne i Hercegovine, drugo čitanje Prijedlog zakona usvojen je u prvom čitanju na 29. sjednici održanoj 16. srpnja 2002. godine. Amandmana na Prijedlog zakona nema. Otvaram raspravu o zakonu. Ko se javlja za riječ? Ako se niko ne javlja zaključujem. Predlažem da se izjasnimo o zakonu. Ko je za? Ima li protiv? Suzdržanih? Nema. Od 35 koji su se izjašnjavali – 35 za. Znači jednoglasno je usvojen Zakon o odličjima BiH. Zahvaljujem. Prelazimo na 10. točku dnevnog reda. Ad.10. Prijedlog zakona o Agenciji za rad i zapošljavanje Bosne i Hercegovine, radi se o prvom čitanju, samo principi Prijedlog zakona upućen je zastupnicima 6.06. o.g. Ustavno pravna komisija dostavila je svoje mišljenje 17.06.2002. godine. Znači, bila je nadležna Ustavno-pravna komisija čije je izviješće proslijeđeno zastupnicima 18. srpnja o.g. Raspravu u prvom čitanju po članku 95. Poslovnika, znači, ustavni principi i načela. Ko se javlja? Zaključujem. Niko se ne javlja. Prelažem da se izjasnimo o zakonu u prvom čitanju, načela i principi. Ko je za? Hvala. Ima li protiv? Nema. Suzdržanih? Nema. 35 Konstatiram da smo jednoglasno sa 35 glasova za usvojili Prijedlog zakona o Agenciji za rad i zapošljavanje BiH u prvom čitanju. Zahvaljujem. Prelazimo na 11. točku dnevnog reda. Ad.11. Prijedlog zakona o upotrebi i zaštiti naziva Bosne i Hercegovine, prvo čitanje Prijedlog zakona upućen je zastupnicima 6. lipnja 2002. godine. Ustvno-pravna komisija dostavila je mišljenje 17. lipnja 2002. godine. Nadležna je Ustavno-pravna komisija čije je izviješće proslijeđeno zastupnicima 18. srpnja tekuće godine. Rasprava u prvom čitanju po članku 95. Poslovnika Doma. Znači, načela i principi. Ko se javlja za riječ? Niko se ne javlja. Zaključujem raspravu. Predlažem da se izjasnimo o Prijedlogu zakona o upotrebi i zaštiti naziva BiH u prvom čitanju. Ko je za? Hvala. Ima li protiv? nema. Suzdžranih? nema. Konstatiram da je od 35 koji su tu 35 glasalo za. Znači, jednoglasno smo usvojili Prijedlog zakona o upotrebi i zaštiti naziva BiH u prvom čitanju. Zahvaljujem. Ad.12. Prijedlog zakona o izmjenama Zakona o industrijskom vlasništvu u Bosni i Hercegovini, prvo čitanje Prijedlog zakona upućen je zastupnicima 17. travnja 2002. godine. Ustavno-pravna komisija dostavila je mišljenje 23. ... 2002. godine. Nadležna je Komisija za financije i Proračun čije ste izviješće dobili u početku sjednice, tako kaže ovdje. Rasprava se vodi u prvom čitanju po članku 95. Poslovnika Doma, znači načela i principi. Radi se o jednoj maloj laganoj izmjeni koja ništa ne boli. Otvaram raspravu. Ko se javlja za riječ? Ako se niko ne javlja zaključujem raspravu. Predlažem da se izjasnimo ko je za. Ko je za? Ko je protiv? nema. Suzdržanih? nema. Konstatiram da je od 34 koji su tu – 34 glasalo za time smo usvojili Prijeldog zakona o industrijskom vlasništvu u BiH u prvom čitanju. Zahvaljujem. Prelazimo na 13. točku dnevnog reda. Ad.13. Zahtjev za razmatranje Prijedloga zakona o tužiteljstvu Bosne i Hercegovine, po hitnom postupku, član 105. Poslovnika – predlagatelj Mariofil Ljubić i može još ko hoće da se pridruži. Radi se o zakonu koji je usvojen i u Domu naroda Otvaram raspravu najprije o zahtjevu da se raspravlja po članku 105. Ko se javlja za riječ? Ako se niko ne javlja zaključujem. Predlažem da se izjasnimo o zahtjevu da se raspravlja po članku 105. Ko je za? Hvala. Ima li protiv? Ima li suzdržanih? Od 34 koji su tu 27 za – 1 protiv – 5 suzdržanih. Možemo i entitetsko. 36 Ko je iz Federacije BiH za? Hvala. Ko je iz RS za? Iz Federacije BiH 25 za. Iz RS 2 za. Znači, ide usuglašavanje. Zahvaljujem. Prelazimo na sljedeću točku. Ad.14. Zahtjev za razmatranje Prijedloga zakona o registraciji pravnih osoba osnovanih od institucija vlasti Bosne i Hercegovine, po hitnom potupku, član 105. predlagatelj opet zastupnik Mariofil Ljubić. Usvojen je u Domu naroda. Mi smo ga davno razmatrali i biliusvojili. Rasprava se vodi o zahtjevu da se razmatra po članu 105. Ko se javlja za riječ. Ako se niko ne javlja, predlažem da se izjasnimo ko je za se razmatra po članu 105. Ko je za? Hvala. Ima li protiv? Ima li sizdržanih? Hvala. Od 35 – 25 za – 1 protiv – 7 suzdžranih. Ko je iz RS za? Hvala. Ko je iz Federacije za? Hvala. 25 za iz Federacije – 2 iz RS ide na usuglašavanje. Možemo li se vratiti na onaj zakon ili ne možemo. Još nismo dobili. Postoje dvije mogućnosti ili da napravimo pauzu ili da završimo pa kad dođe. Deset minuta pauze pa ako završe, ako ne završe idemo kući. [[PAUZA]] Imamo određene amandmane. Da li je moguće da pristupimo glasanju o amandmana. Da li predlagatelji amandmana žele riječ da obrazlože. Nema potrebe. Moramo glasati o amandmanima. Je li tako. Vraćamo se na glasanje o amandmanu I uvaženog zastupnika gospodina Bilbije u ime kluba koji su predlženi. Amandman I Ko je za? Ko je protiv? Ima li suzdžranih? Od 32 – 15 za – 14 protiv – 2 suzdržana. Sad trebamo entitetski. Ko je iz Federacije BiH za? Ko je iz RS za? Federacija 6 za – RS 8 za. Ide usuglašavanje. Amandman broj II uvaženog zastupnika gospodina Bilbije. Ko je za? Ima li protiv? Ima li suzdžranih? Od 32 koji su glasali 10 za – 18 protiv- suzdržano 3. Znači, nema potrbe entitetsko glasanje. Znači,ovaj amandman nije prošao. Mi znamo o čemu glasamo. 37 Amandman broj III Ko je za? Ima li protiv? Suzdržanih? Od 32 koji su glasali 10 za – 18 – protiv – 3 suzdržana. Znači, nije usvjen ovaj amandman. Amandman broj IV Ko je za? Ima li protiv? Ima li suzdržanih? Od 32 koji su glasali 10 za – 19 protiv – 3 suzdržana. Znači, ovaj amandman IV nije prošao. Amandman broj V Ko je za? Ima li protiv? Ima li suzdržanih? Od 32 – 8 za – 19 protiv – 3 suzdžrana, znači amandman broj V nije dobio većinu. Amandman broj VI Ko je za? Ko je protiv? Ko je suzdržan? 32 koja su glasali 9 za – 19 protiv – 3 suzdržana. Znači, nije usvojen amandman broj VI Amandman broj VII Ko je za? Ko je protiv? Ko je suzdžran? Od 32 koji su glasali 9 za – 19 protiv – 4 suzdržana. Znači, ni amandman broj VII nije dobio većinu. Amandman broj VIII Ko je za? Ima li protiv? Suzdržanih? Od 32 koji su glasali – 9 za – 19 protiv – 4 suzdžrana. Amandman broj VIII nije dobio većinu. Amandman broj IX Ko je za? Ko je protiv? Suzdržanih? Od 32 – 9 za – 19 protiv – 4 suzdžrana. Amandman IX nije usvojen. Ovim smo glasali o svim amandmanima. Jedan amandman ide na usuglašavanje. Imamo još jedan amandman uvažene zastupnice gospođe Emine Zaćiragić. 38 Ko je za? Ima li protiv? Ima li suzdržanih? Od 32 koji su glasali – 16 za – 5 protiv – 11 suzdžranih. Entitetsko Ko je iz RS za? Ko je iz Federacije za? Federacija 14 za – RS 1 za. Znači usuglašavanje. Nemamo mogućnosti da nastavimo. Riječima uvažena zastupnica gospođa Kamberović, ali mi ne možemo nastaviti dalje o ovom zakonu pošto treba se izjasniti o ovim amandmanima. Znači, poslije odmora.
Ja bih zamolila predlagača amandmana gospodina Željka Bilbiju da možda još se on izjasni s obzirom da jedan amandman ide na usaglašavanje. Da li postoji mogućnost da on odustane od amandmana?
Ja vam se zahvaljujem završavam sjednicu. Sjednica je završena u 18,00 sati.